sagorsarker/bangla-wikipedia huggingface dataset:
সৈয়দ মুশতাক আলী ট্রফি

সৈয়দ মুশতাক আলী ট্রফি 
বিসিসিআই ২০০৬-০৭ মৌসুমে তাদের নিজস্ব কাঠামো চালু করে। তারা রঞ্জি ট্রপির ২৭টি দলকে ৫টি অঞ্চলে বিভক্ত করে ও নাম দেয় আন্তঃরাজ্য টি২০ চ্যাম্পিয়নশিপ যা পরে পুনঃনামকরণ করে সৈয়দ মুশতাক আলী ট্রফি নামে নামকরণ করা হয় এবং পুনরায় চালু করা হয়। এতে প্রতিটি অঞ্চলের বিজয়ী এবং রানার্স আপ দল নকআউট পর্বে খেলার যোগ্যতা অর্জন করে। ২০১২-১৩ মৌসুমে, নকআউট পর্যায় বাতিল করে তার বদলে একটি সুপার লিগ যোগ করা হয়। সুপার লিগ পর্বে প্রতিটি আঞ্চলিক বিজয়ী এবং রানার্স আপ দল ২টি গ্রুপে বিভক্ত হয়ে খেলে এবং প্রতিটি গ্রুপের বিজয়ী ফাইনাল খেলে। ২০১৫-১৬ মৌসুমে, দলগুলি পূর্বের মৌসুমের মত আঞ্চলিক ভিত্তিতে প্রতিদ্বন্দ্বিতা করেনি, তার বদলে দলগুলি ৪টি গ্রুপে বিভক্ত হয়ে খেলেছিল। ২০১৬-১৭ মৌসুমে, অঞ্চলিক বিজয়ীর বদলে সম্মিলিত আঞ্চলিক দলগুলি সুপার লিগ খেলেছিল।
২০১৮-১৯ মৌসুমে, অঞ্চলিক ব্যবস্থা বিলুপ্ত করা হয় ও ঘরোয়া কাঠামোতে ৯টি নতুন দল অন্তর্ভুক্ত করা হয়। দলগুলিকে ৫টি গ্রুপে বিভক্ত করা হয়, এবং গ্রুপ বিজয়ী ও রানার্স আপ দল সুপার লিগ খেলার যোগ্যতা অর্জন করে। ১০টি দলকে দুই গ্রুপে বিভক্ত করা হয় এবং সুপার লিগ গ্রুপ বিজয়ী দল দুটি ফাইনাল খেলে।
প্রতিযোগিতায় ভারতের ৩৮টি ঘরোয়া দল খেলে।
অভিষেক শর্মা , ঈশান কিষাণ, ঋতুরাজ গায়কওয়াড় এবং উন্মুক্ত চাঁদ টুর্নামেন্টের ইতিহাসে সর্বাধিক শতরান (৩ টি) করেছেন।
আইসিসি’র সেরা আম্পায়ার তালিকাভুক্ত হওয়ায় নিতিন মেনন ঘরোয়া ক্রিকেটে ম্যাচ পরিচালনা করেন না।
এছাড়া আম্পায়ার ও রেফারিদের আন্তর্জাতিক তালিকাভুক্ত হওয়ায় অনিল চৌধুরী, চেত্তিথোদি শামসুদ্দিন, কে.এন অনন্তপদ্মানাভান এবং বীরেন্দ্র শর্মা ঘরোয়া ক্রিকেটে ম্যাচ পরিচালনা করেন না।
সুন্দরাম রবি প্রাক্তন আইসিসি’র সেরা আম্পায়ার তালিকাভুক্ত ম্যাচ পরিচালক।
যশবন্ত বার্দে, নভদীপ সিং, উলহাস গান্ধে , জয়ারামান মদনগোপাল, সাইয়েদ খালিদ এবং পশ্চিম পাঠক আইপিএল-এ ম্যাচ পরিচালনা করেন।
সৌম্য স্বামীনাথন (বৈজ্ঞানিক)

সৌম্য স্বামীনাথন একজন ভারতীয় শিশু বিশেষজ্ঞ এবং ক্লিনিকাল সায়েন্টিস্ট যিনি টিউবারকুলোসিসে(যক্ষ্মা) তার কাজের জন্য পরিচিত। ২০১৯ সালের ৭ই মার্চ থেকে তিনি বিশ্ব স্বাস্থ্য সংস্থার প্রধান বিজ্ঞানী হিসাবে কাজ করেছেন। এর আগে ২০১৭ সালের ৩রা অক্টোবর তিনি বিশ্ব স্বাস্থ্য সংস্থায় মহাপরিচালক ড. টিড্রোস আডহানোম গিব্রেইয়াসাসের দ্বারা ডেপুটি ডিরেক্টর জেনারেল অব প্রোগ্রামস (ডিডিপি) পদে নিযুক্ত হন।. কর্মজীবনের শুরুতে তিনি, তিনি ভারতের স্বাস্থ্য ও পরিবার কল্যাণ মন্ত্রণালয়ের স্বাস্থ্য গবেষণা বিভাগের সচিব এবং পরবর্তীতে বায়োমেডিকাল গবেষণা প্রণয়ন, সমন্বয় ও উন্নয়নের জন্য ভারতে শীর্ষস্থানীয় সংস্থা ইন্ডিয়ান কাউন্সিল অফ বায়োমেডিকাল রিসার্চের মহাপরিচালক হিসেবে কাজ করেছেন।
স্বামীনাথন আর্মড ফোর্সেস মেডিকেল কলেজ থেকে এম বি বি এস এবং অল ইন্ডিয়া ইনস্টিটিউট অব মেডিকেল সায়েন্সেস, নতুন দিল্লি থেকে এম. ডি ডিগ্রী লাভ করেন।তিনি পরবর্তীকালে লস এঞ্জেলেস-এ শিশু হাসপাতালে এবং কেক স্কুল অব মেডিসিন বিশ্ববিদ্যালয়ের সাউদার্ন ক্যালিফোর্নিয়া থেকে পেডিয়াট্রিক পালমোলজিতে এ পোস্ট ডক্টরেট মেডিকেল ফেলোশিপ করেন .
সৌম্য স্বামীনাথন হলেন ভারতের "ভারতের সবুজ বিপ্লবের জনক" এম এস স্বামীনাথন এবং ভারতীয় শিক্ষাবিদ মিনা স্বামীনাথন এর কন্যা। সৌম্য্-র দুই বোন আছে, মধুরা স্বামীনাথন,যিনি কলকাতার ইন্ডিয়ান স্ট্যাটিস্টিকাল ইনস্টিটিউটের অর্থনীতির অধ্যাপক এবং নিত্য স্বামীনাথন, যিনি ইউনিভার্সিটি অফ ইষ্ট আঙ্গিলা তে 'লিঙ্গ বিশ্লেষণ" এবং উন্ন্যনের সিনিয়র লেকচারার।.
নভজ্যোত কৌর (ফিল্ড হকি)

নভজ্যোত কৌর (জন্ম ৭ মার্চ ১৯৯৫) একজন ভারতীয় মহিলা ফিল্ড হকি খেলোয়াড়। ২০১৬ গ্রীষ্মকালীন অলিম্পিকে উনি ভারতীয় মহিলা ফিল্ড হকি দলের সদস্যা ছিলেন।
নভজ্যোত কৌর হরিয়ানার কুরুক্ষেত্রে জন্মগ্রহণ করেন। তার বাবা একজন মিস্ত্রি এবং তার মা একজন গৃহবধূ।
শাহবাদে বলদেব সিং এর একাডেমীতে তার প্রশিক্ষণ হয়। 
শাহবাদে বলদেব সিং এর একাডেমীতে তার প্রশিক্ষণ হয়। তার খেলা, প্রথম অনূর্ধ্ব ১৯ টুর্নামেন্টগুলির একটিতে, উনি সর্বোচ্চ গোল করেন। ভারতের হয়ে উনি ১০০ টির ও বেশি আন্তর্জাতিক খেলায় অংশগ্রহণ করেছেন। জুনিয়র এশিয়া কাপ, নেদারল্যান্ডস-এ অনুষ্ঠিত অনূর্ধ্ব ২১ আন্তর্জাতিক টুর্নামেন্ট ইত্যাদিতে ভালো অবদান রাখবার পরে, ২০১২ সালে, নভজ্যোত কৌর নিউজিল্যান্ডের বিপরীতে প্রথম আন্তর্জাতিক হকি ম্যাচ খেলেন।
নভজ্যোত ১০০ টি ম্যাচ খেলা সম্পূর্ণ করলে, ভারতীয় হকির সেক্রেটারি জেনেরাল মঃ মুস্তাক আহমেদ তার প্রশংসা করে বলেন, নভজ্যোত একজন প্রতিভাবান নবীন খেলোয়াড়, যিনি বিভিন্ন উল্ল্যেখযোগ্য অবদানের মাধ্যমে দলে নিজের জায়গা সুপ্রতিষ্ঠিত করেছেন এবং তাকে ১০০ টি আন্তর্জাতিক ম্যাচ খেলার জন্য অভিনন্দন জানান। উনি আরও বলেন, যেই সব উঠতি খেলোয়াড়রা পরবর্তীকালে পেশাদার হকিতে আসতে চান, নভজ্যোত তাদের কাছে অনুপ্রেরণা।
২০১৫ সালে হকি বিশ্ব লীগ সেমিফাইনালে ভালো ফল করা ভারতীয় দলের সদস্যা ছিলেন নভজ্যোত। এই ফল ভারতকে অলিম্পিকে অংশগ্রহণ করতে সাহায্য করে। উনি ১৭তম এশিয়ান গেমস, ২০১৬ রিও অলিম্পিক এবং চতুর্থ মহিলা এশিয়ান চ্যাম্পিয়ন্স ট্রফিতেও ভারতীয় দলের সদস্যা ছিলেন। মহিলা হকি বিশ্ব লীগ রাউন্ড দুইতে, উনি ভারতের হয়ে ভালো খেলেন।
এশিয়ান কাপে পেনাল্টি বাদ দিয়ে নভজ্যোত ৫টি গোল করেন। সিঙ্গাপুরের বিরুদ্ধে তিনি দুটি গোল করেন। জাপানের বিরুদ্ধেও তিনি দারুণ খেলেন ও গোল করেন। চিনের বিরুদ্ধে ফাইনালে উনি প্রথম গোলটি করেন। ভারত ফাইনালে জয়লাভ করে। 
তিনি প্রথমে মিডফিল্ডে খেললেও পরে ফরওয়ার্ড লাইনে নিজেকে নিয়ে আসেন। 
নভজ্যোতের শখের মধ্যে অন্যতম, গান ও আঁকা।
জশজিত কৌর ও রানি রামপাল তার অনুপ্রেরণা। অস্ট্রেলিয়ার জেমি দ্বয়ের তার প্রিয় খেলোয়াড়, যাঁর সঙ্গে অলিম্পিকের সময় তার দেখা হয়। তার মতে, তার বাবা তার জীবনে সবচাইতে বেশি প্রভাব ফেলেছেন। তিনি বলেছেন, তার বাবা তাকে সবসময়ে সমর্থন করেন ও পাশে থাকেন।
নভজ্যোত কৌর মনে করেন দুর্নীতি, বর্ণবাদ ও শিক্ষার অভাব আজকের ভারতের সবচাইতে বড় সমস্যা।
শত শব্দে প্রশংসা

শত শব্দে প্রশংসা (百字讃 "বজিয়ান") হলো ১০০-শব্দে চীনের সম্রাট হুংসু (রাজত্ব ১৩৬৮-১৩৯৮) কর্তৃক ইসলাম এবং ইসলামের নবী মুহাম্মদ এর প্রশংসাসূচক স্তবক। স্তবকের কপিগুলো চীনের নিংজিয়ার মসজিদগুলোতে এখনো সোভা পায়।
至聖百字讃
乾坤初始
天籍注名
傳教大聖
降生西域
授受天經
三十部册
普化衆生
億兆君師
萬聖領袖
協助天運
保庇國民
五時祈祐
默祝太平
存心真主
加志窮民
拯救患難
洞徶幽冥
超拔靈魂
脱離罪業
仁覆天下
道冠古今
降邪歸一
教名清真
穆罕默德
至聖貴人
穆罕默德
清真北寺
《百字讚》寫道：“乾坤初始，天籍注名。傳教大聖，降生西域。授受天經，三十部冊，普化眾生。億兆君師，萬聖領袖。協助天運，保庇國民。五時祈祐，默祝太平。存心真主，加志窮民。拯救患難，洞徹幽冥。超拔靈魂，脱離罪業。仁覆天下，道冠古今。降邪歸一，教名清真。穆罕默德，至貴聖人。”(《百字讚》
মহাবিশ্বের সৃষ্টি থেকে<br>
ঈশ্বর ইতোমধ্যে তার মহান বিশ্বাস প্রচারক মানুষ নিযুক্ত করা হয়েছে,<br>
পশ্চিম থেকে তিনি জন্মগ্রহণ করেন,<br>
এবং পবিত্র ধর্মগ্রন্থ গৃহীত <br>
এবং যা ৩০ অংশে তৈরি ( যা পারা)<br>
সমস্ত সৃষ্টিকে গাইড করার জন্য,<br>
সব শাসকদের মাস্টার,<br>
পবিত্র নেতাদের নেতা,<br>
স্বর্গ থেকে সমর্থন সঙ্গে,<br>
তার জাতির রক্ষা করার জন্য,<br>
পাঁচটি দৈনিক নামাজের সঙ্গে,<br>
শান্তভাবে শান্তির জন্য প্রার্থনা,<br>
তার হৃদয় আল্লাহর দিকে নির্দেশিত,<br>
দরিদ্রদের ক্ষমতায়ন,<br>
তাদের দুর্যোগ থেকে রক্ষা,<br>
অদৃশ্য মাধ্যমে দেখছি,<br>
আত্মা এবং আত্মার সমস্ত খারাপ থেকে দূরে টানা,<br>
পৃথিবীর জন্য ক্ষমা,<br>
প্রাচীন অপরিবর্তিত, অনন্য পথ<br>
সব খারাপ দূরে পরাজিত,<br>
তার ধর্ম, কুং জেন (চীনা ভাষায় ইসলামের নাম (বিশেষ করে সেই সময়ে), যার অর্থ আক্ষরিক অর্থ এবং সত্য)<br>
মুহাম্মদ, মহান মহান এক
মাহবুবনগর

মাহবুবনগর (তেলুগু:మహబూబ్) ভারতের তেলাঙ্গানা রাজ্যের একটি শহর। এটি মাহবুবনগর জেলা সদরদপ্তর। শহরটিকে ৬ষ্ঠ নিজাম মীর মাহববুব আলী খানের নামে নামকরণ করা হয়েছে। মাহবুবনগর মন্ডল ও মাহবুবনগর রাজস্ব বিভাগেরও সদরদপ্তর এটি। ৩৯.৬৪ বর্গকিলোমিটার আয়তন নিয়ে এটি জেলার সর্ববৃহৎ শহর এবং রাজ্যের ৭ম জনবহুল শহর।
মাহবুবনগর পূর্বে পালামুর নামে পরিচিত ছিল। এছাড়াও এ শহরের একটি পুরাতন নাম ছিল বলে মনে করা হয়—রুকমাম্মাপেট।
পার্কার (চলচ্চিত্র)

পার্কার () টেলর হ্যাকফোর্ড কর্তৃক পরিচালিত ও জন ম্যাকলয়াগলিন কর্তৃক লিখিত একটি ২০১৩ সালের মার্কিন একশন থ্রিলার চলচ্চিত্র। জেসন স্টেথাম অভিনীত এ চলচ্চিত্র "ফ্ল্যাশফায়ার", ১৯তম পার্কার উপন্যাস থেকে স্বাঙ্গীকৃত, যেটার লেখক ডোনাল্ড ওয়েস্টলেক।
চেন্নাই মেট্রোর স্টেশনগুলির তালিকা

চেন্নাই মেট্রো চেন্নাই শহর এবং তার শহরতলি এলাকায় গড়ে ওঠা একটি দ্রুতগামী পরিবহন ব্যবস্থা। প্রকল্পটির প্রথম পর্যায়ে দুইটি করিডোর রয়েছে, যার মোট দৈর্ঘ্য ৪৫.১ কিলোমিটার (২৮.০ মাইল)। প্রকল্পের উত্তলিত বিভাগটি ২০১৫ সালের জুনে চালু হয় এবং সমগ্র উত্তলিত করিডোর ২০১৬ সালের অক্টোবরে কার্যক্রম শুরু করে। পুরো প্রকল্পটি ২০১৭-২০১৮ অর্থবছরে ২ বছরের বিলম্বের সাথে সম্পন্ন করার কথা থাকলেও প্রকল্পটি ২০১৯ সালে সম্পন্ন হয়। প্রথম পর্যায়ের করিডোরগুলি প্রায় ৫৫% ভূগর্ভস্থ এবং অবশিষ্ট উত্তলিত পথে নির্মিত।
মাইন্ড ইউর ল্যাংগুয়েজ

মাইন্ড ইউর ল্যাংগুয়েজ একটি ব্রিটিশ হাস্যরসাত্মক অনুষ্ঠান যা আইটিভিতে ১৯৭৭ সালে প্রথম প্রচার করা হয়। এর নির্মাতা ভিঞ্চ পাওয়েল, নির্দেশক স্টুয়ার্ড এলান এবং প্রযোজক লন্ডন উইকএন্ড টেলিভিশন। লন্ডনে বিদেশীদের ইংরেজি শিক্ষা স্কুলের উপর ভিত্তি করে নির্মিত, যেখানে বিদেশী শিক্ষার্থীদের একটি দলকে জেরেমি ব্রাউন ইংরেজি শেখান। এখনে একজন পাকিস্তানীর ভূমিকায় বাংলাদেশের ডিনো শফিক অভিনয় করেছেন। ১৯৭৯ সার সাল পর্যন্ত ৪ টি মৌসুমে মোট ৪২ টি পর্ব প্রচারিত হয়েছিল।
শোটি লন্ডনে একটি প্রাপ্তবয়স্ক শিক্ষা কলেজের উপর ভিত্তি করে নির্মিত, যেখানে বিদেশী শিক্ষার্থীদের একটি দলকে জেরেমি ব্রাউন ইংরেজি শেখান।
চান্দগাঁও মসজিদ

চান্দগাঁও মসজিদ চট্টগ্রামের একটি মসজিদ, যার নির্মাণকাজ ২০০৭ সালে সম্পন্ন হয়। কাশিফ মাহবুব চৌধুরী এর ডিজাইন করেন। ২০১০ সালে আর্কিটেকচারের জন্য আগ খান পুরস্কারের জন্য এটি সংক্ষিপ্ত তালিকাভুক্ত করা হয়েছিল।
আন্তর্জাতিক আদিবাসী ভাষা বর্ষ

আন্তর্জাতিক আদিবাসী ভাষা দিবস হলো জাতিসংঘ স্বীকৃত একটি আন্তর্জাতিক বর্ষ। পৃথিবীব্যাপী লুপ্তপ্রায় নৃতাত্ত্বিক ভাষা সংরক্ষণ, উন্নয়ন ও জনসচেতনতা সৃষ্টির লক্ষ্যে, এবং সেই সাথে ভাষাগোষ্ঠীগুলোর মধ্যে সুসম্পর্ক সৃষ্টি, সমঝোতা ও শান্তি প্রতিষ্ঠার লক্ষ্যে জাতিসংঘ ২০১৯ সালকে আন্তর্জাতিক আদিবাসী ভাষা বর্ষ হিসেবে ঘোষণা দিয়েছে।
২০১৬ সালের ১৯ ডিসেম্বর জাতিসংঘের সাধারণ পরিষদ আদিবাসী বিষয়ক স্থায়ী ফোরামের গৃহীত সিদ্ধান্তের (৭১/১৭৮) ভিত্তিতে ২০১৯ সালকে আন্তর্জাতিক আদিবাসী ভাষা বর্ষ হিসেবে ঘোষণা করে। সাধারণ পরিষদ জাতিসংঘ শিক্ষা, বিজ্ঞান ও সংস্কৃতি সংস্থাকে (ইউনেস্কো) দিবসটির সমন্বয়ের জন্য অনুরোধ করে।
আন্তর্জাতিক আদিবাসী ভাষা বর্ষের উদ্দেশ্য হলো পৃথিবীব্যাপী আদিবাসীদের ভাষা, বিশেষত আঞ্চলিক ও বৈশ্বিক উন্নয়ন, সমঝোতা, সুশাসন ও শান্তির জন্য গুরুত্বপূর্ণ ভাষা সংরক্ষণ ও ভাষাগুলোর উপর আসন্ন বিপদ ও ঝুঁকি মোকাবেলার প্রতি গুরুত্ব আরোপ করা। আদিবাসীদের ভাষা ও সংস্কৃতিকে ধরে রাখার জন্য আদিবাসীদের জীবনযাত্রার মান উন্নয়ন, বিস্তৃত আন্তর্জাতিক সহযোগিতা এবং দৃশ্যমান ও শক্তিশালী আন্তঃসাংস্কৃতিক সংলাপ আয়োজন করা আন্তর্জাতিক আদিবাসী ভাষা বর্ষের উদ্দেশ্য।
বর্ষটি উদযাপনের জন্য নিম্নোক্ত তিনটি লক্ষ্যমাত্রা নির্ধারণ করা হয়েছে, যা জাতিসংঘের ২০১০ সালের টেকসই উন্নয়ন আলোচ্যসূচি ও ১৭টি টেকসই উন্নয়ন লক্ষ্যমাত্রা অর্জনেও সহায়ক হবে। বর্ষটি উপলক্ষ্যে বিভিন্ন আয়োজন আদিবাসী জনগণ, জাতিসঙ্ঘের অঙ্গ সংস্থাসমূহ, বিভিন্ন দেশ, প্রতিষ্ঠান, সরকারি ও বেসরকারী জনগণ এবং গণমাধ্যমের জন্য সহজলভ্য হবে।
এই বর্ষের প্রধান পাঁচটি অর্জন হলো:
ফিনা বিশ্ব সাঁতার চ্যাম্পিয়নশিপ (২৫ মি)

ফিনা বিশ্ব সাঁতার শিরোপাধারী বা ফিনা বিশ্ব সাঁতার চ্যাম্পিয়নশিপ (২৫ মি) (ইংরেজি উচ্চারণে ফিনা ওয়ার্ল্ড সুইমিং চ্যাম্পিয়নশিপ (২৫ মি) যেটি মাঝে মাঝে শর্ট কোর্স ওয়ার্ল্ড নামে পরিচিত হয়), হল একটি আন্তর্জাতিক সাঁতার প্রতিযোগিতা এবং এটিও আন্তর্জাতিক সাঁতার সংস্থা (ফিনা) কর্তৃক আয়োজিত ও নিয়ন্ত্রিত হয়। এটি একটি শর্ট কোর্স (২৫ মিটার) পুলে সাঁতরানো হয় এবং যে বছর ফিনার মূল বিশ্ব চ্যাম্পিয়নশিপ আয়োজিত হয় না সে বছর এটি আয়োজিত হয় (এর মানে বর্তমানে প্রতি বছর প্রতিযোগিতা)।
এটি ফিনা ওয়ার্ল্ড অ্যাকুয়েটিক চ্যাম্পিয়নশিপ মত নয়, এটি পানি ক্রীড়ার (অ্যাকুয়েটিক) শুধুমাত্র সাঁতারের চ্যাম্পিয়নশিপ (ওয়ার্ল্ড চ্যাম্পিয়নশিপে পানি ক্রীড়ার ৫টি বিভাগেই প্রতিযোগিতা হয়) এবং এর প্রতিদন্দ্বীতা শর্ট কোর্সে হয়, যার দৈর্ঘ্য ২৫ মিটার (যেখানে লং কোর্সের দৈর্ঘ্য ৫০ মিটার হয়ে থাকে)।
২০১৮ ফিনা বিশ্ব সাঁতার চ্যাম্পিয়নশিপের পর হালনাগাদ করা হয়েছে:
সজারুর কাঁটা (১৯৭৪-এর চলচ্চিত্র)

সজারুর কাঁটা শরদিন্দু বন্দ্যোপাধ্যায়ের ব্যোমকেশ বক্সিকে নিয়ে লেখা রহস্য গল্প সজারুর কাটার উপর ভিত্তি করে নির্মিত একটি চলচ্চিত্র যা ১৯৭৪ সালে বাংলা ভাষায় মুক্তি পায়। অভিনেত্রী মঞ্জু দে ছবিটি পরিচালনা করেন।
"সজারুর কাঁটা" চলচ্চিত্রের সঙ্গীতায়োজন করেন সুধীন দাশগুপ্ত। গীত রচনা করেন পুলক বন্দ্যোপাধ্যায়।
ঊষা গাঙ্গুলি

১৯৯৮ খ্রিস্টাব্দে ভারতের জাতীয় সংগীত, নৃত্য এবং নাটকের আকাদেমি, সংগীত নাটক আকাদেমি থেকে ঊষা গাঙ্গুলি "সংগীত নাটক আকাদেমি পুরস্কার" পেয়েছিলেন। এছাড়া "গুড়িয়া ঘর" নাটকে অভিনয়ের জন্যে তিনি পশ্চিমবঙ্গ সরকার কর্তৃক শ্রেষ্ঠ অভিনেতার সম্মানও অর্জন করেছিলেন 
ঊষা পাণ্ডে রাজস্থানের যোধপুরে জন্মগ্রহণ করেছিলেন ১৯৪৫ খ্রিস্টাব্দের ২০ আগস্ট। তার পরিবার উত্তর প্রদেশ রাজ্যের নার্ভা গ্রামে থাকত। তিনি ভরতনাট্যম্ নৃত্য শিক্ষা সম্পূর্ণ করেছিলেন এবং পরবর্তীতে কলকাতা শহরে আসেন। কলকাতার শ্রী শিক্ষায়তন কলেজ-এ তিনি পড়াশোনা করেছিলেন। স্নাতকোত্তর স্তরে তিনি হিন্দি সাহিত্যে মাস্টার্স ডিগ্রি অর্জন করেন।
১৯৭০ খ্রিস্টাব্দে কলকাতার ভবানীপুর এডুকেশন সোসাইটি কলেজে একজন শিক্ষিকা হিসেবে ঊষা গাঙ্গুলি তার কর্মজীবন শুরু করেন, যেটা কলকাতা বিশ্ববিদ্যালয় কর্তৃক অনুমোদিত। ওই একই বছর তিনি সংগীত কলা মন্দিরের সঙ্গে অভিনয় জীবন শুরু করেন এবং তার প্রথম অভিনয় হল, "মিট্টি কি গাড়ি" (শূদ্রক লিখিত 'মৃচ্ছকটিকম' ভিত্তিক) (১৯৭০), যেখানে তিনি নটী বসন্তসেনার ভূমিকায় অভিনয় করেছিলেন। তিনি ২০০৮ খ্রিষ্টাব্দে অবসর গ্রহণ করা পর্যন্ত কলকাতার পাশাপাশি ভবানীপুর এডুকেশন সোসাইটিতে একজন হিন্দি লেকচারারের শিক্ষকতা চালিয়ে যান।
১৯৭৬ খ্রিস্টাব্দের জানুয়ারিতে তিনি "রঙ্গকর্মী" নামে এক থিয়েটার গ্রুপ গঠন করেন। প্রথম দিকে একজন নৃত্যশিল্পী হিসেবে তালিম নেওয়ার সময় এই গোষ্ঠী বাইরের পরিচালকদের আমন্ত্রণ জানিয়েছিল, যেমন 'মা'-এর পরিচালক অ্যানবেস, ইবসেন-এর এ ডল'স হাউস অনুসরণে তৃপ্তি মিত্র পরিচালিত 'গুড়িয়া ঘর'; তিনি নিজে নাট্য পরিচালনার আগে পর্যন্ত রুদ্রপ্রসাদ সেনগুপ্ত এবং বিভাস চক্রবর্তির পাশাপাশি তৃপ্তি মিত্র এবং মৃণাল সেনের কাছে প্রশিক্ষণ নিয়েছিলেন।
তিনি ১৯৮০ খ্রিস্টাব্দের দশকে তার পরিচালনর কাজ শুরু করেন এবং অল্পদিনের মধ্যেই তার কর্মচাঞ্চল্যের ধারা এবং নবীন প্রজন্মকে নিয়ে শৃঙ্খলাবদ্ধ ঐকতানে বড়ো ধরনের পরিবর্তন এনে শহরের হিন্দি থিয়েটারে একটা পুনরুত্থান ঘটাতে সক্ষম হয়েছিলেন। তার গুরুত্বপূর্ণ নাট্যকর্মগুলো হল: ১৯৮৪ খ্রিস্টাব্দের মনু ভাণ্ডারি লিখিত উপন্যাস ভিত্তিক "মহাভোজ" (গ্রেট ফিস্ট), ১৯৮৭ খ্রিস্টাব্দে রত্নাকর মতকারি কৃত "লোককথা" (ফোকটেল), ১৯৮৯ খ্রিস্টাব্দে নাট্যকার মহেশ এলকুঞ্চওয়ার কৃত "হোলি" এবং ১৯৯২ খ্রিস্টাব্দে মহাশ্বেতা দেবী লিখিত গল্পে তার নিজস্ব নাট্যরূপ দেওয়া "রুদালি", বের্টোল্ড ব্রেশট-এর "মাদার কারেজ" অনুসরণে "হিম্মত মাঈ" এবং নাট্যকার স্বদেশ দীপক লিখিত বিখ্যাত "কোর্ট মার্শাল"। কাশিনাথ সিং-এর উচ্চাঙ্গের লেখা "কাশি কা আসি" থেকে "কানে কৌন কুমতি লাগি"-এর ওপর ভিত্তি করে ২০০৩ খ্রিস্টাব্দে তিনি "কাশিনামা" নাটকের নাট্যরূপ দেন এবং
নিজে একটা সম্পূর্ণ নাটক লেখেন "খোজ"।
ও হেনরি লিখিত "দ্য গিফট অফ দ্য ম্যাজাই" অবলম্বনে ঋতুপর্ণ ঘোষ পরিচালিত "রেনকোট" হিন্দি চলচ্চিত্রের চিত্রনাট্যের ওপরও ঊষা গাঙ্গুলি কাজ করেছিলেন।
ইস্তিগফার

ইস্তিগফার ( ') হলো আল্লাহর কাছে ক্ষমা প্রার্থনার একটি প্রক্রিয়া। সাধারণত, এটি আস্তাগফিরুল্লাহ"' (أَسْتَغْفِرُ ٱللَّٰهَ) অর্থাৎ "আমি আল্লাহর কাছে ক্ষমা চাই" এই বাক্যটি বলার মাধ্যমে সম্পন্ন হয়। এছাড়াও, "আস্তাগফিরুল্লাহ রাব্বি ওয়া আতুবু ইলাইহি" (أَسْتَغْفِرُ ٱللَّٰهَ رَبِّي وَأَتُوبُ إِلَيْهِ) অর্থাৎ "আমি আল্লাহর কাছে ক্ষমা চাই, যিনি আমার প্রতিপালক, এবং আমি তার দিকেই প্রত্যাবর্তন করি (অনুতপ্ত হই)" এই বাক্যটিও ক্ষমা প্রার্থনার জন্য ব্যবহৃত হয়। ইসলামে এটিকে ইবাদতের একটি অপরিহার্য অংশ হিসেবে বিবেচনা করা হয়।
ইসতিগফার শব্দটি গফর 'গইন-ফা-র' () ধাতুমূল হতে উৎসরিত, যার অর্থ কোন কিছুকে ঢেকে রাখার পর্দা যা তাকে ধুলোময়লা থেকে রক্ষা করে।
"ইস্তিগফার" অর্থ হলো আল্লাহর কাছে এই প্রার্থনা করা যে তিনি যেন প্রার্থনাকারীকে ইহকাল ও পরকালে জাগতিক আকাঙ্ক্ষা থেকে রক্ষা করেন। "আস্তাগফিরুল্লাহ"-এর আক্ষরিক অর্থ হলো "আমি আল্লাহর কাছে ক্ষমা চাই"। সাধারণত, একজন মুসলিম এটি জিকিরের অংশ হিসেবে পাঠ করে থাকে, যার অর্থ হলো আল্লাহ সর্বশ্রেষ্ঠ অথবা সকল কল্যাণ আল্লাহর পক্ষ থেকেই আসে।
কোনো ভুল বা লজ্জাজনক কিছু দেখলে জনপ্রিয় সংস্কৃতিতেও এই বাক্যটি ব্যবহার করা হতে পারে।
ইসলামে বিশ্বাস করা হয় যে আল্লাহ মানবজাতিকে সৃষ্টি করেন নিজস্ব কর্ম নির্বাচনের ক্ষমতা দিয়ে। এই ক্ষমতার মাধ্যমে মানুষ হয় সৎ কাজ করে আল্লাহর আনুগত্য করতে পারে অথবা মন্দ কাজ করে তার অবাধ্য হতে পারে। তবে মানবীয় ভুলের কারণে কেউ যদি পাপে লিপ্ত হয় বা নিজের প্রবৃত্তির কাছে পরাজিত হয়ে বিবেকের নির্দেশনা উপেক্ষা করে, তবে আল্লাহ তাদের জন্য ইস্তিগফার (ক্ষমা প্রার্থনা) করার সুযোগ দেন। সুতরাং, মুসলমানরা ইস্তিগফার ব্যবহার করে কারণ তারা বিশ্বাস করে যে এটি শয়তানের বিরুদ্ধে প্রতিরোধ গড়ে তোলে, যে তাদেরকে পাপের দিকে প্ররোচিত করে জাহান্নামের দিকে নিয়ে যেতে চায়।
ইস্তিগফার এবং একই মূল থেকে উদ্ভূত অন্যান্য কিছু শব্দ যেমন গফির, আল-গফুর, গাফফার কুরআনে সত্তরবারেরও বেশি উল্লেখ করা হয়েছে।
নবী করিম (সা.) ইরশাদ করেছেন, যে ব্যক্তি সুদৃঢ় বিশ্বাসের সঙ্গে সকালে সায়্যিদুল ইস্তিগফার পাঠ করবে, সে যদি সন্ধ্যা হওয়ার আগে মারা যায় তবে সে জান্নাতে প্রবেশ করবে। আর যে ব্যক্তি সুদৃঢ় বিশ্বাসের সঙ্গে সন্ধ্যায় সায়্যিদুল ইস্তিগফার পড়ে সে যদি সকাল হওয়ার আগে মারা যায়, তবে জান্নাতে প্রবেশ করবে। -সহিহ বোখারি: ৬৩০৬
اللَّهُمَّ أَنْتَ رَبِّي لَا إِلَهَ إِلَّا أَنْتَ خَلَقْتَنِي وَأَنَا عَبْدُكَ وَأَنَا عَلَى عَهْدِكَ وَوَعْدِكَ مَا اسْتَطَعْتُ أَعُوذُ بِكَ مِنْ شَرِّ مَا صَنَعْتُ أَبُوءُ لَكَ بِنِعْمَتِكَ عَلَيَّ وَأَبُوءُ لَكَ بِذَنْبِي فَاغْفِرْ لِي فَإِنَّهُ لَا يَغْفِرُ الذُّنُوبَ إِلَّا أَنْتَ
উচ্চারণ : আল্লাহুম্মা আনতা রাব্বি। লা ইলাহা ইল্লা আনতা। খালাকতানি ওয়া আনা আবদুকা। ওয়া আনা আলা আহদিকা। ওয়া ওয়া’দিকা মাসতাতা’তু। আউজু বিকা মিন শাররি মা-সানা’তু। আবুয়ু লাকা বিনি’মাতিকা আলাইয়্যা। ওয়া আবুয়ু লাকা বি জাম্বি। ফাগফিরলী। ফা ইন্নাহু লা ইয়াগফিরুজ জুনবা ইল্লা আনতা।
অর্থ : হে আল্লাহ! একমাত্র আপনিই আমাদের প্রতিপালক। আপনি ব্যতীত আর কোনো উপাস্য নেই। আপনিই আমার স্রষ্টা এবং আমি আপনার দাস। আমি আপনার সঙ্গে কৃত ওয়াদা ও অঙ্গীকারের ওপর সাধ্যানুযায়ী অটল ও অবিচল আছি। আমি আমার কৃতকর্মের সব অনিষ্ট হতে আপানার কাছে আশ্রয় প্রার্থনা করছি। আমার উপর আপনার দানকৃত সব নেয়ামত স্বীকার করছি। আমি আমার সব গুনাহ স্বীকার করছি। অতএব, আপনি আমাকে ক্ষমা করুন। কেননা, আপনি ছাড়া আর কেউ গুনাহ ক্ষমা করতে পারবে না।
মাহবুবনগর জেলা

মাহবুবনগর জেলা ভারতের তেলেঙ্গানা রাজ্যের একটি প্রশাসনিক জেলা। মাহবুবনগর সদর হল এ জেলার সদরদপ্তর, যেটি পালমুর নামে অধিক পরিচিত। জেলাটি বিক্রাবাদ, রংরেডি, নাগার্কুলুল, ওনাপর্থি এবং জগুলাম্বা গাদওয়াল জেলার এবং কর্ণাটক রাজ্যের সীমানা ভাগ করে। এই জেলা হায়দ্রাবাদ রাজ্যের ৬ষ্ঠ নিজামের সময় গঠিত হয়েছিল - নবাব মীর মাহবুব আলী খান এবং এর পরে তার নামানুসারে নামকরণ করা হয়েছিল।
মাহবুবনগর পূর্বে পালামুর নামে পরিচিত ছিল। ১৮৯০ সালের ৪ ডিসেম্বর হায়দরাবাদের নিজাম মীর মাহবুব আলী খান ৬ষ্ঠ আসাফ জাহের সম্মানে তার নামে নামকরণ করা হয়। নিজাম যুগে এ এলাকার মানুষ দুধ বিক্রি করতো বলে নাম হয় পালামুর।
মাহবুবনগর জেলা ৪,০৩৭.০০ বর্গ কিলোমিটার (১,৫৫৮.৬৯ বর্গ মাইল) এলাকা জুড়ে বিস্তৃত।
২০১১ ভারতের জনগণগগনা অনুযায়ী এ জেলার মোট জনসংখ্যা ১,৩১৮,১১০ জন। এখানকার মানুষেরা তেলুগু ভাষায় কথা বলে, এছাড়া দ্বিতীয় বৃহত্তম ভাষা হল উর্দু।
এ জেলা দুটি রেভিনিউ বিভাগে বিভক্ত ছিল (মাহবুবনগর ও নারায়ণপেট, ২০১৯ সালে নারায়ণপেটকে জেলা করা হয়) কিন্তু বর্তমানে একটি রেভিনিউ বিভাগ ও ১০টি মন্ডলে বিভক্ত।
মাহবুবনগর জেলা পালামুর বিশ্ববিদ্যালয় ও ওসমানিয়া বিশ্ববিদ্যালয়ের অধিক্ষেত্রের আওতায় পড়ে। এর মধ্যে পালামুর বিশ্ববিদ্যালয় এ জেলাতেই অবস্থিত। এছাড়া জেলায় অনেক সরকারি বেসরকারি চিকিৎসা মহাবিদ্যালয়, স্নাতকোত্তর, স্নাতক, মাধ্যমিক বিদ্যালয় রয়েছে।
কমলা সিনহা

কামালা (কমলা) সিনহা (৩০ সেপ্টেম্বর, ১৯৩২ - ৩১ ডিসেম্বর, ২০১৪) একজন ভারতীয় রাজনীতিবিদ এবং কূটনীতিবিদ ছিলেন। ১৯৯০ থেকে ২০০০ সাল পর্যন্ত তিনি দুইবার রাজ্যসভায় নির্বাচিত হন এবং পরে সুরিনাম ও বার্বাডোসে রাষ্ট্রদূত হিসেবে দায়িত্ব পালন করেন। তিনি আই. কে. গুজরালের মন্ত্রিসভায় বহিরাগত বিষয়ক (স্বাধীন দায়িত্ব) কেন্দ্রীয় রাজ্য মন্ত্রী (এমওএস) ছিলেন। ৩১ ডিসেম্বর, ২০১৪ তারিখে নিউইয়র্ক এর সিরাক্যুজ, ৮২ বছর বয়সে মারা যান।
৩০ শে সেপ্টেম্বর, ১৯৩২ সালে ঢাকা শহরে (বর্তমানে বাংলাদেশে) জন্মগ্রহণ করেন, সিনহা, জন সংঘের প্রতিষ্ঠাতা করেন শ্যামা প্রসাদ মুখার্জী, বাসাউন সিনহাকে বিয়ে করেন বিপ্লববাদী, জাতীয়তাবাদী, সমাজতান্ত্রিক, বিহার ট্রেড ইউনিয়ন ও বিরোধী দলের প্রথম নেতা ছিলেন।
১৯৭২-৮৪ সালের এর মধ্যে বিহার বিধানসভা পরিষদের দুইবার মেয়াদি সদস্য এবং রাজ্যসভায় দুইবার মেয়াদি সদস্য ছিলেন এবং তিনি বিভিন্ন কমিটির সদস্য ছিলেন। তার স্বামী বাসউন সিনহা ছিলেন মুক্তিযোদ্ধা এবং জয়প্রকাশ নারায়ণ এবং করপুরি ঠাকুরের সহকর্মী ছিলেন। জেপি নেতৃত্বাধীনে আন্দোলনের সময় তাকে অভ্যন্তরীণ নিরাপত্তা আইন (এমআইএসএ) রক্ষণাবেক্ষণের অধীনে তাকে আটক করা হয়। তিনি বেশ কয়েক বছর ধরে হিন্দ মজদুর সভার সভাপতি ছিলেন (কেন্দ্রীয় শ্রম ফেডারেশনের এমন একমাত্র মহিলা) যিনি সভাপতি হয়েছিলেন এবং বিভিন্ন ক্ষমতাতে তিনি বিশ্বজুড়ে ব্যাপকভাবে ভ্রমণ করেছিলেন।
সেফ মোড

<nowiki></nowiki>সেফ মোড<nowiki></nowiki> হলো আধুনিক মহাকাশযানের একটি অপারেটিং মোড যা কার্যকালে সমস্ত অ-প্রয়োজনীয় সিস্টেম বন্ধ হয়ে যায় এবং কেবল তাপমাত্রা, বেতার অভ্যর্থনা এবং মনোভাব নিয়ন্ত্রণের মতো প্রয়োজনীয় ক্রিয়াকলাপগুলি সক্রিয় থাকে।
নিরাপদ অবস্থা বা সেইফ মোড হলো একটি পূর্বনির্ধারিত অপারেটিং ব্যবস্থা বা প্রক্রিয়া যা মহাকাশযানের ক্ষতি সনাক্তকরণ করে স্বয়ংক্রিয়ভাবে নির্দেশ প্রদান করতে সক্ষম।
সত্যান্বেষী (চলচ্চিত্র)

সত্যান্বেষী হলো ঋতুপর্ণ ঘোষ পরিচালিত এবং শ্রীকান্ত মোহতা ও মহেন্দ্র সোনি প্রযোজিত ২০১৩ সালের বাংলা রহস্য - থ্রিলার চলচ্চিত্র। এটিই ছিল পরিচালক হিসেবে ঘোষের শেষ পূর্ণদৈর্ঘ্য চলচ্চিত্র। ভারতীয় চলচ্চিত্র পরিচালক সুজয় ঘোষ এই ছবিতে ব্যোমকেশ বক্সি চরিত্রটি করেছেন।
বলাবন্তপুর নামক একটি রাজ্যের শাসক মহারাজা অরুণাংশু, দেওয়ান চন্দ্রশেখর, পারিবারিক চিকিত্সক কালিগাতী এবং মহাযাজকের উপস্থিতিতে তাঁর মৃত্যুশয্যায় একটি ইচ্ছার তালিকা তৈরি করেছিলেন। এখানে কিছু শর্ত দিয়েছেন যার অধীনে তার পুত্র হিমাংশু রাজ্যের উত্তরাধিকারী হতে পারে। প্রথম শর্তটি হিমাংশুকে একজন অ-হিন্দু মেয়েকে বিয়ে করতে নিষেধ করেছিল এবং দ্বিতীয়টি তার বিয়ের তিন বছরের মধ্যে বৈধ উত্তরাধিকারী দাবি করেছেন। তার পিতার উত্তরাধিকারের শর্তে আবদ্ধ হয়ে হিমাংশু একজন উচ্চাকাঙ্ক্ষী অভিনেত্রী আলাকাকে বিয়ে করতে বাধ্য হন। এরপর আলাকা কয়েকজন বন্ধুর সাথে পালিয়ে যায়।এই রহস্যের মধ্যে ব্যোমকেশ এবং তার লেখক বন্ধু অজিতের বলবন্তপুরে আগমনের ঘটনা ঘটে। তবে সফরটি শিকার অভিযানে অংশ নেওয়ার আমন্ত্রণের অজুহাতে। তাদের থাকার সময়, তারা প্রাসাদের বাসিন্দাদের সাথে জড়িত এবং বলাবন্তপুরের ভূসংস্থান সম্পর্কে অনেক গোপনীয়তা উন্মোচন করে। ব্যোমকেশ বিশেষভাবে রাজকীয় চিকিত্সক কালিগাতীর এবং হরিনাথের অন্তর্ধানের সাথে কালিগাতীকে সংযুক্ত করার কয়েকটি সূত্র উন্মোচন করেন। এটি আবিষ্কার করা হয়েছে যে আলাকা যৌনতার স্বীকার। কিন্তু হিমাংশুর ব্লাডলাইন চালিয়ে যাওয়ার জন্য সে উদ্বিগ্ন ছিল। স্ত্রীর কাছ থেকে যৌনসুখ না পেয়ে হিমাংশু কালীগাতী কন্যা লীলার প্রতি আকৃষ্ট হন। আগের একটি শিকার অভিযানে আলাকা লীলাকে হিমাংশুর সাথে না পাঠিয়ে তার সাথে পাঠিয়েছিলেন। এইভাবে লীলা গর্ভবতী হলেন। কিন্তু গ্রন্থাগারিক হরিনাথ লীলাকে ভালোবাসতেন এবং হিমাংশুর সন্তানকে বহন করছেন জেনেও তাকে বিয়ে করতে চেয়েছিলেন। কালীগাতী এটিকে অসুবিধাজনক মনে করেছিল কারণ লীলার ছেলে তখন আনুষ্ঠানিকভাবে হরিনাথের ছেলে হিসাবে পরিচিত হবে, হিমাংশুর নয়। কালীগাতী রাজবংশের পিতামহ হতে চেয়েছিলেন। এইভাবে সে রাতে হরিনাথের জলে ডুবে মারার পরিকল্পনা করেছিল যখন সে আবিষ্কার করেছিল যে হরিনাথ লীলাকে বিয়ে করেছে। পরবর্তী গল্পটি বলাবন্তপুরের রহস্যের পিছনে অপরাধী হিসাবে কালিগাতীর গোয়েন্দাদের উন্মোচনকে ঘিরে আবর্তিত হয়েছে।
সত্যান্বেষী ছিল পরিচালক হিসেবে ঋতুপর্ণ ঘোষের শেষ পূর্ণদৈর্ঘ্য চলচ্চিত্র। ৩০ মে ২০১৩-এ তাঁর মৃত্যুর আগে, তিনি ছবির বেশিরভাগ শুটিং শেষ করেছিলেন। ছবির বাকি কাজটি ঘোষের কোর টিম করেছিল, যদিও ছবির প্রধান অভিনেতা সুজয় ঘোষ, যিনি নিজে একজন পরিচালকও একই প্রস্তাব করেছিলেন। ধান্যকুড়িয়ার গাইন রাজবাড়িতে শুটিং হয়েছে।
টম কন্টি

টমাস অ্যান্টোনিও কন্টি (; ২২ নভেম্বর ১৯৪১) হলেন একজন স্কটিশন অভিনেতা, মঞ্চ পরিচালক ও ঔপন্যাসিক। তিনি ১৯৭৯ সালে "হুজ লাইফ ইজ ইট অ্যানিওয়ে?" মঞ্চনাটকে অভিনয় করে শ্রেষ্ঠ অভিনেতা বিভাগে টনি পুরস্কার অর্জন করেন। ১৯৮৩ সালে তিনি "রোবেন, রোবেন" চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্রসমূহ হল "মেরি ক্রিসমাস, মিস্টার লরেন্স" (১৯৮৩), "আমেরিকান ড্রিমার" (১৯৮৪), "সেভিং গ্রেস" (১৯৮৬), "শার্লি ভ্যালেন্টাইন" (১৯৮৯), "ডেঞ্জারাস পার্কিং" (২০০৭) ও "প্যাডিংটন টু" (২০১৭)।
কন্টি ১৯৪১ সালের ২২শে নভেম্বর স্কটল্যান্ডের রেনফ্রিউশায়ারের পাইস্লি শহরে জন্মগ্রহণ করেন। তার মাতা মেইজি ম্যাকগোল্ডরিক ও পিতা আলফোনসো কন্টি, দুজনেই চুলবিন্যাসকারী ছিলেন। তিনি রোমান ক্যাথলিক পরিবারে বেড়ে ওঠলেও নিজেকে ধর্মবিরোধী দাবী করেন। তার পিতা ইতালীয় এবং মাতা আইরিশ বংশোদ্ভূত স্কটিশ।
কন্টি ক্যাথলিক ধর্মাবলম্বীদের জন্য স্বাধীন বিদ্যালয় হ্যামিলটন পার্কে পড়াশোনা করেন এবং পরে গ্লাসগোর রয়্যাল কনজারভেটরিতে অভিনয়ের প্রশিক্ষণ গ্রহণ করেন।
কন্টি ১৯৫৯ সালে ডান্ডি রিপারটরিতে অভিনয় জীবন শুরু করেন। ১৯৭৯ সালে ব্রডওয়ে মঞ্চে "হুজ লাইফ ইজ ইট অ্যানিওয়ে?" নাটকে অভিনয় করেন। এই কাজের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। একই বছর লন্ডনের গ্যারিক থিয়েটারে "আনওয়েল" নাটকে জেফ্রি বার্নার্ড চরিত্রে অভিনয় করেন।
মগটুলা ইউনিয়ন

মগটুলা ইউনিয়ন ময়মনসিংহ বিভাগের ময়মনসিংহ জেলার ঈশ্বরগঞ্জ উপজেলার একটি ইউনিয়ন।
ময়মনসিংহ জেলা হতে ৩৬ কিলোমিটার দক্ষিণে ঈশ্বরগঞ্জ উপজেলার অধীনস্থ মগটুলা ইউনিয়ন পরিষদ কার্যালয় অবস্থিত।
মগটুলা ইউনিয়নের পূর্বে মাইজবাগ ইউনিয়ন, ‍পশ্চিমে রাজীবপুর ইউনিয়ন, দক্ষিণে নান্দাইল উপজেলা এবং উত্তরে বড়হিত ও মাইজবাগ ইউনিয়ন অবস্থিত।
জাতীয় পরিসংখ্যান ব্যুরোর আদমশুমারি প্রতিবেদন অনুযায়ী ২০০১ সালে মগটুলা ইউনিয়নে পুরুষ ও নারীর সংখ্যা যথাক্রমে ১৫,৬৮৭ এবং ১৫,২৩৫ জন।
মগটুলা ইউনিয়নের ভিতর দিয়ে যে সকল রাস্তা রয়েছে, সে সকল রাস্তা দিয়ে- পিক-আপ, অটোরিক্সা, সিএনজি, রিক্সা, ভেন, মটর সাইকেলইত্যাদি গাড়ী মালামাল ও যাত্রী নিয়ে চলাচল করে থাকে। ময়মনসিংহ হইতে বাস যোগে ঈশ্বরগঞ্জ অথবা মাইজবাগ বাসস্টেশনে নেমে তারপর অটো রিক্সা যোগে মগটুলা ইউনিয়ন পরিষদ কার্যালয়ে যাওয়া যায়।
এই উপজেলার অধিকাংশ মানুষ ইসলাম ধর্মাবলম্বী। হিন্দুধর্ম এখানে দ্বিতীয় বৃহত্তম ধর্ম।
নাদিরা বব্বর

নাদিরা বব্বর (, ; জন্ম ২০ জানুয়ারি, ১৯৪৮) একজন ভারতীয় থিয়েটার অভিনেত্রী, পরিচালক ও হিন্দি সিনেমার একজন অভিনেত্রী, যিনি ২০০১ সঙ্গীত নাটক জাতীয় পুরস্কার পেয়েছেন। ভারতীয় থিয়েটারে তিনি একটি নেতৃস্থানীয় নাম।, ১৯৮১ সালে নাদিরা প্রতিষ্ঠিত একটি মুম্বাই-ভিত্তিক এজুতে(Ekjute) থিয়েটার গ্রুপ আছে যা হিন্দি থিয়েটারে একটি পরিচিত নাম.
নাদিরা বব্বরকে দেখা যায় গুরিন্দর চাধার চলচ্চিত্র "ব্রাইড অ্যান্ড প্রেজুডিস" (২০০৪) এ ঐশ্বরিয়া রাইয়ের মা হিসাবে এবং মকবুল ফিদা হুসেনের "মীনাক্সী: তিনটি শহরের গল্প" (২০০৪) সিনেমায়। তাছাড়াও তিনি "জয় হো" চলচ্চিত্রে সালমান খান মধ্যে সোহেল খানের মা হিসাবে এবং ২০১৬ সালে সানি দেওলের "ঘায়াল ওয়ান্স এগেইন" চলচ্চিত্রে রাজ বানসাল(প্রধান খলনায়ক)এর মা হিসেবে অভিনয় করেন।
নাদিরা জহির জন্মগ্রহণ করেন, ২০ জানুয়ারী, ১৯৪৮ সালে। তারা বাবা ছিলেন কমিউনিস্ট নেতা সৈয়দ সাজ্জাদ জহির এবং মা ছিলেন উর্দু লেখক রাজিয়া সাজ্জাদ জহির। চার বোনের মাঝে নাদিরা ছিলেন তৃতীয়। চার বোন নাজমা আলী বাকের, নাসিম ভাটিয়া এবং নূর সাজ্জাদ জহির। তার বাবা ছিলেন প্রগ্রেসিভ রাইটার্স এসোসিয়েশন এবং IPTA সক্রিয়ভাবে যুক্ত। এর ফলে শৈশবেই সংস্কৃতি ও থিয়েটার এর বীজ বপন করেছিল দৃঢ়ভাবেই। .
তিনি ন্যাশনাল স্কুল অব ড্রামা (NSD),নতুন দিল্লি থেকে স্নাতক করেছেন ১৯৭১ সালে. নাদিরা ছিলেন ন্যাশনাল স্কুল অব ড্রামা(NSD) থেকে স্বর্ণপদকপ্রাপ্ত ও পরবর্তীতে জার্মানি গিয়েছিলেন বৃত্তি নিয়ে এবং পরে সুযোগ পেয়েছেন গ্রটোভিস্কি এবং পিটার ব্রুকস এর মত প্রখ্যাত পরিচালকের সঙ্গে কাজ করার।
তিনি ১৯৮১ সালে তার থিয়েটার গ্রুপ "এজুতে(Ekjute)" (একসাথে শুরু করেন দিল্লিতে, যার প্রথম প্রকাশনা "ইহুদী কি লাড়কি", যা পারসী থিয়েটার শৈলীকে পুনর্জাগরিত করে এবং একে এই ধারার মধ্যে অন্যতম সুন্দর হিসাবে বিবেচনা করা হয় গ্রুপটি ভারত ভিত্তিক বাদ্যযন্ত্র, শান্তা গান্ধী কর্তৃক লিখিত "জসমা উধান" কয়েক বছর ধরে পরিবেশন করছে. নাদিরা ১৯৮৮ সালে মুম্বাইয়ে চলে আসেন এবং পুনরায় তার থিয়েটার গ্রুপ প্রতিষ্ঠা করেন।
গত ৩০ বছর ধরে এজুতে(Ekjute) ভারতীয় থিয়েটার ষাটটি নাটক দিয়েছে যার মধ্যে আছে "সন্ধ্যা ছায়া", "ফিরে তাকান, রাগ", বাল্লাবপুর কি রুপকথা, বাত লাত কি হালত কি, "ভারাম কে ভূত, এখানকার", "শাবাস আনারকলি" এবং "বেগম জান"; পরিচালনার পাশাপাশি তার দ্বারা লিখিত নাটকগুলি হচ্ছে "দয়াশংকর কি ডায়েরি" (১৯৯৭), সাক্কু "বাই" (১৯৯৯), "সুমন অর সানা" এবং "জি জ্যায়সি আপকি মর্জি". এতে কাজ করেছেন রাজ বব্বর, সতীশ কৌশিক ও কিরণ খের এর মত অভিনেতা।
১৯৯০ সালে Ekjute শুরু করে 'এজুতে তরুণ পিপলস থিয়েটার গ্রুপ' দেওয়া হয়েছে, যা প্রযোজনা করেছে "আও পিকনিক ছালেন" এবং "আজদাক কা ইনসা"। দলটি ২০১১ সালে ৩০ বছর পূর্তি পালন করেছে। তাতে ছিল পৃথ্বী থিয়েটার, মুম্বাইয়ে এক সপ্তাহব্যাপী থিয়েটার ফেস্টিভ্যাল, "৩০ বছর কাফেলা ২০১১", যার শুরু হয়েছিল ১৪ই এপ্রিল ২০১১। সাম্প্রতিক সময়ে রিলিজ হয় সালমান খান অভিনীত হিন্দি মুভি জয় হো (২০১৪)।
২০১৬ সালে সালে তিনি সানি দেওল এর "ঘায়াল ওয়ান্স এগেইন" ছবিতে অভিনয় করেন।
ন্যাশনাল স্কুল অব ড্রামা (NSD)তে তিনি তার স্বামীব, অভিনেতা, রাজনীতিবিদ, রাজ বব্বর এর দেখা পান। তাদের আরিয়া বব্বর নামে একটি ছেলে আছে যিনি হিন্দি সিনেমার একজন অভিনেতা এবং এক মেয়ে জুহি বব্বর, যিনি একজন ফ্যাশন ডিজাইনার, অভিনয়ও করেন এবং নাদিরার নাটকের পরিধানসমূহের ডিজাইন করেন।
বাংলাদেশের বিপন্ন ভাষার তালিকা

বাংলাদেশে বিপন্ন হিসেবে চিহ্নিত বেশকিছু ভাষা রয়েছে। এ ভাষাগুলো ব্যবহার করা লোকের সংখ্যা খুবই কম। এসব স্থানীয় ভাষাভাষী লোকেরা নিশ্চিহ্ন হয়ে গেলে ভাষাটি বিলুপ্ত হিসেবে চিহ্নিত হয়। ইউনেস্কো "নিরাপদ" (বিপন্ন নয়) ও বিলুপ্ত ভাষার মধ্যে চারটি ধাপ নির্দিষ্ট করেছে:
বাংলাদেশ পরিসংখ্যান ব্যুরোর ২০১১ সালের তথ্যানুসারে বাংলাদেশে ২৭টি ক্ষুদ্র নৃতাত্ত্বিক জনগোষ্ঠীর প্রায় ১৭,৮৪,০০০ জন বাস করে। বাংলাদেশের নৃতত্ত্ববিজ্ঞানী ও আদিবাসী নেতাদের দেওয়া তথ্যানুসারে বাংলাদেশে মোট ৪৮টি আদিবাসী জনগোষ্ঠীর প্রায় ৫ মিলিয়ন মানুষ রয়েছে। তাদের মধ্যে ৪টি ভাষাগোষ্ঠীর প্রায় ৩০টি ভাষা প্রচলিত। এর মধ্যে ১২-১৮টি ভাষা বিভিন্ন মাত্রায় বিপন্ন। ঢাকায় অবস্থিত সরকারি প্রতিষ্ঠান আন্তর্জাতিক মাতৃভাষা ইনস্টিটিউট (আইএমএলআই) বাংলাসহ ৩৭টি ভাষা সংরক্ষণ ও সুসংবদ্ধ করার প্রকল্প হাতে নেয়। এদের মধ্যে আবার মাত্র ৪টি ভাষার নিজস্ব লিপি রয়েছে- চাকমা, মারমা, ম্রো ও মৈতৈ মণিপুরী ভাষা। রাজশাহীতে বসবাসকারী কিছু জনগোষ্ঠী হিন্দি, বাংলা, উর্দু ও অন্যান্য ভাষার কিছু বর্ণ নিয়ে "সাদরি" ভাষা ব্যবহার করেন। সিলেটের চা-বাগানে তেলুগু, সাঁওতালি, নেপালি ও রাই সম্প্রদায় এটি লিঙ্গুয়া ফ্রাঙ্কা হিসেবে ব্যবহার করে।
বাংলাদেশের দক্ষিণ-পূর্বে চট্টগ্রামের বনভূমি ও পার্বত্য অঞ্চলে উল্লেখযোগ্য সংখ্যক আদিবাসীদের বসবাস। এদের অর্ধেকের জন্যই প্রাতিষ্ঠানিক শিক্ষার ব্যবস্থা নেই। পার্বত্য চট্টগ্রামের প্রায় ৮% আদিবাসী শিশু প্রাথমিক শিক্ষা এবং মাত্র ২% মাধ্যমিক শিক্ষা সম্পন্ন করে। অধিকাংশ শিশু পাঠ্যপুস্তকের বাংলা লেখা ভালোভাবে পড়তে ও বুঝতে পারে না। যথোপযুক্ত সামাজিক ও অর্থনৈতিক স্বীকৃতির অভাবে বাংলাদেশের উত্তর-পূর্বাঞ্চলের হাড়ি, বনাই, ডলুই, রাজবংশী প্রভৃতি জাতিগোষ্ঠী তাদের নিজস্ব ভাষার বদলে বাংলার ব্যবহার শুরু করেছে।
এছাড়াও ঢাকার আন্তর্জাতিক মাতৃভাষা ইনস্টিটিউট আরও কয়েকটি ভাষাকে বিপন্ন বলে চিহ্নিত করেছে- লুসাই (৯৫৯ জন), খুমি (৩৩৬৯ জন), খিয়াঙ (৩৮৯৯ জন), রেঙমাটিয়া (৪০ জন) এবং পাত্র (২০৩ জন)।
জুলি ওয়াল্টার্স

ডেম জুলিয়া ম্যারি ওয়াল্টার্স, ডিবিই (; ২২ ফেব্রুয়ারি ১৯৫০) হলেন একজন ইংরেজ অভিনেত্রী ও লেখিকা। তিনি চারটি বাফটা টিভি পুরস্কার, দুটি বাফটা চলচ্চিত্র পুরস্কার, একটি বাফটা ফেলোশিপ ও একটি গোল্ডেন গ্লোব পুরস্কার অর্জন করেছেন। তিনি দুইবার একাডেমি পুরস্কারের মনোনয়ন লাভ করেছেন, প্রথমটি শ্রেষ্ঠ অভিনেত্রী বিভাগে এবং দ্বিতীয়টি শ্রেষ্ঠ পার্শ্ব অভিনেত্রী বিভাগে।
ওয়াল্টার্স ১৯৮৩ সালে "এডুকেটিং রিটা" চলচ্চিত্র নাম ভূমিকায় অভিনয় করে আন্তর্জাতিক অঙ্গনে পরিচিতি লাভ করেন। তিনি এই চরিত্রে ওয়েস্ট এন্ডের মঞ্চনাটকে প্রথম অভিনয় করেছিলেন এবং চলচ্চিত্রে তার কাজের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কার ও সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার অর্জন করেন। তিনি "বিলি ইলিয়ট" (২০০০) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন।
টেলিভিশনে তিনি ভিক্টোরিয়া উডের সাথে যৌথভাবে কয়েকটি টেলিভিশন অনুষ্ঠানে কাজ করেন, তন্মধ্যে রয়েছে "উড অ্যান্ড ওয়াল্টার্স" (১৯৮১), "ভিক্টোরিয়া উড অ্যাজ সিন অন টিভি" (১৯৮৫-৮৭), "প্যাট অ্যান্ড মার্গারেট" (১৯৯৪), এবং "ডিনারলেডিজ" (১৯৯৮-২০০০)। তিনি "মাই বিউটিফুল সন" (২০০১), "মার্ডার" (২০০২), "দ্য ক্যান্টারবারি টেলস্‌" (২০০৩), এবং "মো" (২০১০)-এ অভিনয় করে চারবার বাফটা টিভি পুরস্কার অর্জন করেছেন। তিনি ২০০৯ সালে "আ শর্ট স্টে ইন সুইজারল্যান্ড" টিভি চলচ্চিত্রে অভিনয় করে শ্রেষ্ঠ অভিনেত্রী বিভাগে একটি আন্তর্জাতিক এমি অর্জন করেন। মঞ্চে তিনি ২০০১ সালে "অল মাই সন্স" নাটকে অভিনয় করে শ্রেষ্ঠ অভিনেত্রী বিভাগে লরন্স অলিভিয়ে পুরস্কার অর্জন করেন।
দ্য বোট রেস

দ্য বোট রেস হল একটি বার্ষিক নৌকা বাইচ প্রতিযোগিতা, যা অক্সফোর্ড ইউনিভার্সিটি বোট ক্লাব ও ক্যামব্রিজ ইউনিভার্সিটি বোট ক্লাবের মধ্যে অনুষ্ঠিত হয়। প্রতিযোগিতা পুরুষ ও মহিলা উভয়ের জন্য আলাদাভাবে লন্ডনের টমাস নদীতে হয়। প্রতি নৌকায় আট জন উন্মুক্ত ওজনের মাঝি থাকেন। এটি ইউনিভার্সিটি বোট রেস বা অক্সফোর্ড ও ক্যামব্রিজ বোট রেস নামেও পরিচিত।
পুরুষদের প্রতিযোগিতা প্রথম ১৮২৯ সালে অনুষ্ঠিত হয় এবং প্রথম বিশ্বযুদ্ধের পর ১৮৫৬ সাল থেকে বাৎসরিকভাবে অনুষ্ঠিত হয়ে আসছে। মহিলাদের প্রথম প্রতিযোগিতা ১৯২৭ সালে অনুষ্ঠিত হয় এবং ১৯৬২ সাল থেকে বাৎসরিকভাবে অনুষ্ঠিত হচ্ছে। ২০১৫ সাল হতে, মহিলাদের প্রতিযোগিতাও একই দিনে একই মাঠে অনুষ্ঠিত হয়, দুটি প্রতিযোগিতা একত্রিত করায় সেই থেকে এটি দ্য বোট রেস নামেই পরিচিত হয়ে উঠে।
এই ঐতিহ্য শুরু হয় চার্লস ম্যারিভাল ও তার পুরাতন হ্যারো স্কুলের বন্ধু চার্লস ওয়ার্ডসওয়ার্থ কর্তৃক ১৮২৯ সালে, চার্লস ম্যারিভাল ক্যাব্রিজ বিশ্ববিদ্যালয়ের সেন্ট জন্স কলেজের ছাত্র ছিলেন এবং চার্লস ওয়ার্ডসওয়ার্থ অক্সফোর্ট বিশ্ববিদ্যালয়ের খিষ্ট চার্চের ছাত্র ছিলেন। হেনলি অন থমাসে অনুষ্ঠিত একটি প্রতিযোগিতায় ক্যামব্রিজ বিশ্ববিদ্যালয় অক্সফোর্ট বিশ্ববিদ্যালয়কে চ্যালেঞ্জ করে কিন্তু তারা সহজভাবে হেরে যায়।
পাটনা মেট্রো

পটনা মেট্রো ভারতের বিহার রাজ্যের রাজধানী পাটনা শহরের জন্য একটি পরিকল্পিত দ্রুতগামী গণপরিবহন ব্যবস্থা। এটি পটনা মেট্রো রেল কর্পোরেশনের মালিকানাধীন এবং পরিচালিত হবে। এটি পিপিপি চুক্তিতে নির্মিত হবে আনুমানিক ₹১৩,৪১১.৭৭ কোটি টাকা(মার্কিন ডলার ২ বিলিয়ন) ব্যয়ে।
১৪ সেপ্টেম্বর ২০১১ সালে ভারতের পরিকল্পনা কমিশন পটনা মেট্রো'র অনুমোদন দেয়। সরকারি - বেসরকারি অংশীদারত্বের (পাবলিক-প্রাইভেট পার্টনারশিপ) চুক্তির অধীনে দুটি রুটে মেট্রো রেল চালু করা হবে।
২০২৪ সালের মধ্যে মেট্রো রেল দুটি করিডোরে চলবে বলে আশা করা হচ্ছে। প্রথম পর্বের জন্য- পূর্ব-পশ্চিম করিডোর এবং উত্তর-দক্ষিণ করিডোর যথাক্রমে দানাপুর থেকে মিঠাপুর বাস স্ট্যান্ড এবং পটনা রেলওয়ে স্টেশন থেকে প্রস্তাবিত আইএসবিটি পর্যন্ত বিস্থিত। মেট্রো রেল ব্যবস্থাটি ১৫.৩৮ কিলোমিটার উত্তলিত রেলপথে এবং ১৫.৭৫ কিলোমিটার ভূগর্ভস্থপথে নির্মিত হবে। দ্বিতীয় পর্যায়ে, বাইপাস চৌকী মিঠাপুর থেকে দিদারগঞ্জ পর্যন্ত মেট্রো রেল নির্মিত হবে ট্রান্সপোর্ট নগর হয়ে জাতীয় সড়ক ৩০ বরাবর উত্তলিত পথে বাইপাস রোডের পাশে এবং তৃতীয় পর্যায় বাইপাস চক মিঠাপুর থেকে ফুলবাড়ী শরীফ এআইএমএস পর্যন্ত মেট্রো নির্মিত হবে অনাসাবাদের মধ্য দিয়ে জাতীয় সড়ক ৩০ বরাবর। চতুর্থ পর্যায় দিদারগঞ্জ থেকে ফাতুহু জেএন পর্যন্ত মেট্রো রেল নির্মাণ করা হবে।
আন্তর্জাতিক চা দিবস

আন্তর্জাতিক চা দিবস প্রতি বছর ২১ মে উদযাপিত হয়। ভারত বাংলাদেশ, শ্রীলঙ্কা, নেপাল, ভিয়েতনাম, ইন্দোনেশিয়া, কেনিয়া, মালাউই, মালয়েশিয়া, উগান্ডা ও তানজানিয়ার মতো চা উৎপাদনকারী দেশসমূহ ২০০৫ সাল থেকে প্রতি বছর এই দিবসটি উদযাপন করে আসছে। পূর্বে ১৫ ডিসেম্বর আন্তর্জাতিক চা দিবস পালন করা হতো। ২০১৯ সালে, চা সংক্রান্ত আন্তঃসরকারি গোষ্ঠী ২১ মে আন্তর্জাতিক চা দিবস উদযাপনের সিদ্ধান্ত নেয়। আন্তর্জাতিক চা দিবসের উদ্দেশ্য হলো চা-কর্মী ও উৎপাদকদের ওপর বৈশ্বিক বাণিজ্যের প্রভাব সরকার ও জনগণের সামনে তুলে ধরা এবং অর্থনৈতিক সমর্থন ও ন্যায্য বাণিজ্যের সংযোগ স্থাপন করা।
২০০৪ সালে বিশ্ব সামাজিক সম্মেলনের পর ২০০৫ সালে প্রথম আন্তর্জাতিক চা দিবস উদ্‌যাপিত হয় ভারতের নতুন দিল্লিতে। পরবর্তীতে ২০০৬ ও ২০০৮ সালে দিবসটি উদ্‌যাপনের আয়োজন করে শ্রীলঙ্কা। আন্তর্জাতিক চা দিবস উদ্‌যাপন ও এর সাথে সম্পর্কিত বিশ্ব চা সম্মেলন যৌথভাবে বিভিন্ন শ্রমকল্যাণ সমিতি আয়োজন করে থাকে।
২০১৫ সালে ভারত সরকার খাদ্য ও কৃষি সংস্থার মাধ্যমে দিবসটির উদ্‌যাপন আরো বিস্তৃত করার প্রস্তাব দেয়।
জাতিসংঘের খাদ্য ও কৃষি সংস্থার সিদ্ধান্ত অনুযায়ী ২০২০ সাল থেকে ২১ মে দিবসটিকে আন্তর্জাতিক চা দিবস হিসেবে পালন করার কথা ঘোষণা করা হয়।
জন মিলস (অভিনেতা)

স্যার জন মিলস, সিবিই (; জন্ম: লুইস আর্নেস্ট ওয়াটস মিলস, ২২ ফেব্রুয়ারি ১৯০৮ - ২৩ এপ্রিল ২০০৫) ছিলেন একজন ইংরেজ অভিনেতা। তিনি সাত দশকের কর্মজীবনে তিনি ১২০টির অধিক চলচ্চিত্রে অভিনয় করেছেন। তিনি "রায়ান্‌স ডটার" (১৯৭০) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে একাডেমি পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ "গ্রেট এক্সপেক্টেশন্স" (১৯৪৬), "হবসন্‌স চয়েস" (১৯৫৪), "টাইগার বে" (১৯৫৯), "দ্য রং বক্স" (১৯৬৬), এবং "গান্ধী" (১৯৮২)।
মিলস ঔপন্যাসিক ও নাট্যকার ম্যারি হেইলি বেলকে বিয়ে করেন। ১৯৬০ সালে তাকে সিবিই এবং ১৯৭৬ সালে নাইটহুডে ভূষিত করা হয়। ১৯৮০ সালে তার আত্মজীবনী "আপ ইন দ্য ক্লাউডস, জেন্টলমেন প্লিজ" প্রকাশিত হয়।
জন মিলস ১৯০৮ সালের ২২শে ফেব্রুয়ারি নরফোকের নর্থ এমহামে জন্মগ্রহণ করেন। তার পিতা লুইস মিলস ছিলেন গণিতের শিক্ষক এবং মাতা এডিথ বেকার থিয়েটারের বক্স অফিস ব্যবস্থাপক। মিলসের শৈশব কাটে বেল্টনের এক গ্রামে, যেখানে তার পিতা গ্রামের স্কুলের প্রধান শিক্ষক ছিলেন। তিনি ছয় বছর বয়সে প্রথম তার স্কুলের হলে এক কনসার্টে অভিনয় করে প্রথম অভিনয়ের প্রতি আগ্রহী হন। ১৯২৯ সালের পূর্ব পর্যন্ত তিনি গাইন্সবারা রোড ফেলিক্সস্টোতে বসবাস করতেন। তার বড় বোন অ্যানেট মিলস বিবিসি টেলিভিশনের "মাফিন দ্য মিউল" (১৯৪৬-৫৫)-এর উপস্থাপিকা।
সারা জোসেফ

সারা জোসেফ (জন্ম ১৯৪৬) একজন ভারতীয় মালয়ালম ভাষার ঔপন্যাসিক ও ছোটগল্প লেখক। তিনি "আলাহায়ু দে পেনমাক্কাল" (ডটারস অফ গড দ্য ফাদার) উপন্যাসের জন্য কেন্দ্রীয় সাহিত্য অকাদেমি পুরস্কার লাভ করেন। একই উপন্যাসের জন্য তিনি বায়লার পুরস্কারও পেয়েছেন। তিনি কেরালাতে নারীবাদী আন্দোলনএ নেতৃর্ত্ব দিয়েছেন ও মানসী নামের একটি নারীবাদী সংগঠনের প্রতিষ্ঠাতা। তিনি ও , এই দুজন মালয়ালম ভাষার শীর্ষস্থানীয় নারী লেখক হিসেবে বিবেচিত হন। ২০১৪ সালে তিনি আম আদমি পার্টিতে যোগদান করেন ও ঐ বছর লোকসভা নির্বাচনে ত্রিশূর থেকে প্রতিদ্বন্দ্বিতা করেন।.
সারা জোসেফ ১৯৪৬ সালে ত্রিশূর এর কুরিয়াচিড়াতে একটি রক্ষণশীল খ্রিস্টান পরিবারে জন্মগ্রহণ করেন। তার পিতা লুই ও মা কচুমরিয়ম। মাত্র ১৫ বছর বয়সে, নবম শ্রেনিতে পড়ার সময়, তার বিবাহ হয়ে যায়। পরবর্তীতে তিনি শিক্ষক প্রশিক্ষণ কোর্সে যোগদান শেষে একটি স্কুল শিক্ষক হিসাবে তার পেশাগত জীবন শুরু করেন। এরপর ব্যক্তিগতভাবে মালয়ালম ভাষায় স্নাতক ও স্নাতকোত্তর শেষে কেরালায় কলেজিয়েট সার্ভিসে যোগ দেন। পটাম্বি সংস্কৃত কলেজে তিনি মালয়ালমের অধ্যাপক হিসেবে দায়িত্ব পালন করেছেন। তিনি বর্তমানে সরকারী চাকরি থেকে অবসর গ্রহণ করেছেন এবং ত্রিশূর জেলার মুলামকুনাতুকাভুতে বসবাস করছেন। তার একমাত্র মেয়ে সঙ্গীতা শ্রীনিবাসন।
সারা জোসেফ এছাড়াও একজন সুপরিচিত সামাজিক কর্মী, এবং কেরালার বেশ কয়েকটি আন্দোলনে নেতৃর্ত্ব দেন। তিনি একজন বামপন্থী ছিলেন। তবে পরবর্তীতে ২০১৪ সালের জানুয়ারীতে আম আদমি পার্টিতে যোগ দেন ও ঐ বছর লোকসভা নির্বাচনে ত্রিশুর থেকে প্রতিদ্বন্দ্বিতা করেন, কিন্তু ভারতের কমিউনিস্ট পার্টির প্রার্থী সি, এন, জয়দেব এর কাছে হেরে যান।
সারা জোসেফ মাধ্যমিকে থাকা অবস্থায় তার সাহিত্য জগতে প্রবেশ করেন। মালয়ালম সাপ্তাহিকে তার বিভিন্ন কবিতা প্রকাশিত হয়। তিনি আবৃত্তিতেও বেশ ভাল ছিলেন ও কবিসভায় বরেণ্য মালয়লম কবিদের কাছে আবৃত্তির জন্য প্রশংসিত হন। কিছুকাল পরে, তিনি কবিতা ছেড়ে ছোটগল্প লেখা শুরু করেন, তার ছোটগল্প সমগ্র "পাপাথারা" মালায়ালম ভাষার নারীবাদী লেখায় একটি মাইলফলক হিসেবে বিবেচিত হয়। 
তার প্রকাশিত উপন্যাসের মধ্যে "আলাহেয়ুড পেনমাক্কাল" , "মাট্টাথি" এবং "ওথাপ্পু" ত্রয়ী উল্লেখযোগ্য। তার কাজগুলি মূলত উদারপন্থী এবং বিভিন্ন নিপীড়িত গোষ্ঠীর অনুভূতি প্রকাশ করে। ওথাপ্পু উপন্যাসটিতে নারীর আধ্যাত্মিকতা এবং তার নিজের যৌনতা সম্পর্কে সত্যিকার উপলব্ধি নিয়ে আলোচিত হয়েছে। এটি ভ্যালসন থাম্পু এর তত্ত্বাবধানে ইংরেজি ভাষায় অনুদিত হয়েছে। তার উপন্যাস আলাহায়ু দে পেনমাক্কাল তিনটি বড় পুরস্কার - কেরালা সাহিত্য অকাদেমি পুরস্কার, কেন্দ্র সাহিত্য একাডেমী পুরস্কার এবং বায়লার পুরস্কার তার জন্য এনে দিয়েছে। ২০১১ সালে, সারা তার "পাপাথারা" ছোট গল্প সংগ্রহের জন্য মুত্তাথু ভার্কে পুরস্কার লাভ করেন। ২০১৫ সালের ১০ অক্টোবর, তিনি উত্তর প্রদেশের দাদরায় গরুর মাংস খাওয়া নিয়ে গুজবে এক মুসলিমকে হত্যার ঘটনায় ক্ষুব্ধ হয়ে প্রতিবাদ স্বরূপ তার সম্মানজনক সাহিত্য আকাদেমি পুরস্কার ফিরিয়ে দেন।
এছাড়া, তিনি তার রামায়ণ সম্পর্কিত গ্রন্থ "রামায়ণ কথাকাল," এর জন্য অনেক সমালোচকদের প্রশংসা লাভ করেন। অক্সফোর্ড বিশ্ববিদ্যালয় প্রেস থেকে এর ইংরেজি অনুবাদও প্রকাশিত হয়েছে। 
২০১২ সালে তিনি পদ্মপ্রভা সাহিত্য পুরস্কার অর্জন করেন । 
২০১৬ সালে, তিনি অখিল ভারতীয় বিদ্যার্থী পরিষদএর বিরুদ্ধে বিতর্কে অ্যামনেস্টি ইন্টারন্যাশনালকে সমর্থন করেছিলেন।
মুখ্যমন্ত্রী (ভারত)

ভারতীয় প্রজাতন্ত্রে মুখ্যমন্ত্রীগণ হলেন ভারতের ২৮টি রাজ্য ও দু’টি কেন্দ্রশাসিত অঞ্চলের (দিল্লি ও পুদুচেরি) নির্বাচিত সরকার-প্রধান। ভারতের সংবিধান অনুসারে, রাজ্যপাল হলেন রাজ্যের নিয়মতান্ত্রিক প্রধান। কিন্তু প্রকৃত শাসনক্ষমতা সংশ্লিষ্ট রাজ্যের মুখ্যমন্ত্রীর হাতে ন্যস্ত থাকে। রাজ্যের বিধানসভা নির্বাচনের পর রাজ্যপাল সাধারণত সংখ্যাগরিষ্ঠ আসনে জয়ী দলকে (বা জোটকে) সরকার গঠনের জন্য আহ্বান জানান। তিনিই মুখ্যমন্ত্রীকে নিয়োগ ও শপথবাক্য পাঠ করান। মুখ্যমন্ত্রী ও তাঁর মন্ত্রিসভা বিধানসভার কাজে নিজের কাজকর্মের জন্য যৌথভাবে দায়ী থাকেন। ওয়েস্টমিনিস্টার ধাঁচের সংসদীয় ব্যবস্থায়, বিধানসভার আস্থা অর্জনে সক্ষম মুখ্যমন্ত্রীর মেয়াদ বিধানসভার পাঁচ বছরের মেয়াদের সমান (শুধুমাত্র জম্মু ও কাশ্মীর বিধানসভার মেয়াদ ছয় বছর) হয়। মুখ্যমন্ত্রীর কার্যকালের মেয়াদের সংখ্যা নির্দিষ্ট সীমায় আবদ্ধ নয়। মুখ্যমন্ত্রী রাজ্য সরকারের মন্ত্রিসভার প্রধান। কোনও কোনও ক্ষেত্রে একজন উপমুখ্যমন্ত্রী তাঁকে সহায়তা করেন।
বিধানসভা নির্বাচনের পরে নতুন বিধানসভা গঠন ও নতুন মন্ত্রিসভার শপথগ্রহণের পূর্বে মুখ্যমন্ত্রী আনুষ্ঠানিকভাবে পদত্যাগ করেন। এরপর রাজ্যপাল নতুন মুখ্যমন্ত্রীকে নিয়োগ করার আগে পর্যন্ত প্রাক্তন মুখ্যমন্ত্রীই "তত্ত্বাবধায়ক" মুখ্যমন্ত্রীর দায়িত্ব পালন করেন। বিধানসভায় মুখ্যমন্ত্রী আস্থা অর্জনে ব্যর্থ হলে রাজ্যপাল পরবর্তী পদক্ষেপ গ্রহণের আগেও মুখ্যমন্ত্রী এই দায়িত্ব পালন করে থাকেন। তবে এই পদটি সাংবিধানভাবে সংজ্ঞায়িত নয় বলে তত্ত্ববধায়ক মুখ্যমন্ত্রী একজন ক্ষমতাসীন মুখ্যমন্ত্রীর সকল অধিকারই উপভোগ করেন। তবে কোনও গুরুত্বপূর্ণ নীতি বা সিদ্ধান্ত তিনি তাঁর স্বল্পকালীন মেয়াদে গ্রহণ করবেন, এটাই আশা করা হয়।
মধুপুর রাণী ভবানী মডেল উচ্চ বিদ্যালয়

মধুপুর রাণী ভবানী মডেল-সরকারি উচ্চ বিদ্যালয় বা মধুপুর রাণী ভবানী উচ্চ বিদ্যালয় টাঙ্গাইল জেলার মধুপুর উপজেলায় অবস্থিত একটি উচ্চ বিদ্যালয়।
বিদ্যালয়টি ১৯৩৯ সালে প্রতিষ্ঠিত হয়। ২০১৭ সালে বিদ্যালয়টিকে জাতীয়করণ করা হয়।
বিদ্যালয়টি মধুপুর বাস স্ট্যান্ড থেকে এক কিলোমিটার, টাঙ্গাইল, ময়মনসিংহ ও জামালপুর জেলা সদর থেকে ৪৫ কিলোমিটার এবং ঢাকা শহর থেকে ১৩৫ কিলোমিটার দূরে অবস্থিত। বিদ্যালয়টি টাঙ্গাইল-ময়মনসিংহ মহাসড়কের পাশে অবস্থিত।
মধুপুর রানী ভবানী মডেল উচ্চ বিদ্যালয়ের ২০০৭-২০১০ সালের মাধ্যমিক স্কুল সার্টিফিকেট স্তরের পরীক্ষার জন্য ফলাফলগুলি নিম্নরূপ:
অরুণা রেড্ডি

বুদ্দা অরুণা রেড্ডি (জন্ম: ২৫ শে ডিসেম্বর, ১৯৯৫) একজন ভারতীয় আর্টিস্টিক জিমন্যাস্ট, যিনি আন্তর্জতিক প্রতিযোগিতাসমূহে অংশগ্রহণ করেন। তিনি মেলবোর্নে ২০১৮ বিশ্বকাপ জিমন্যাস্টিকস এর মহিলা ভল্ট ইভেন্টে ব্রোঞ্জ মেডেল জিতেছিলেন। তিনি প্রথম ভারতীয় হিসেবে জিমন্যাস্টিক বিশ্বকাপে মেডেল জয়ী হয়ে ইতিহাস সৃষ্টি করেন। তিনি বেলজিয়ামের অ্যান্টওয়ার্পে অনুষ্ঠিত বিশ্ব আর্টিস্টিক জিমন্যাস্টিকস চ্যাম্পিয়নশিপসহ একাধিক চ্যাম্পিয়নশিপে অংশ নিয়েছেন।। তিনি রাহুল দ্রাবিড়এর গোস্পোর্টস ফাউন্ডেশন এর ক্রীড়াবিদ মেন্টরশিপ প্রোগ্রাম দ্বারা সমর্থিত।
অরুণা রেড্ডি তেলঙ্গনার হায়দ্রাবাদে জন্মগ্রহণ করেন। তার পিতা ও মাতা হলেন যথাক্রমে সুভদ্রা ও নারায়ন রেড্ডি। তার পিতা একজন হিসাবরক্ষক। তার বড় বোন পবনী রেড্ডি একজন কোম্পানি সচিব। তিনি তার মাধ্যমিক, সেন্ট মেরি'স জুনিয়র কলেজ, বসিরবাগ থেকে ২০১৩ সালে সম্পন্ন করেন। ২০১৭ সালে তিনি সেন্ট মেরি'স কলেজ হায়দ্রাবাদ থেকে বি.কম ডিগ্রী অর্জন করেন। তিনি কারাতেতে ব্ল্যাক বেল্ট অর্জন করেন এবং জিমন্যাস্টিকসে যোগদান করা পর্যন্ত কারাতের একজন প্রশিক্ষক ছিলেন।
অরুণা যখন পাঁচ বছরের ছিলেন, তখন একজন জিমন্যাস্ট হিসেবে তার নমনীয়তা ও গঠন প্রকাশ পেলে, তার পিতা তাকে কারাতে থেকে নিয়ে এসে জিমন্যাস্টিকসে ভর্তি করে দেন। তার পিতা তার প্রশিক্ষণের জন্য তাকে, হায়দ্রাবাদের লাল বাহাদুর শাস্ত্রী স্টেডিয়ামএ প্রশিক্ষক স্বর্ণলতা এবং রবীন্দর এর কাছে ভর্তি করে দেন।
স্বর্ণলতার স্বামী গিরিরাজ অরুণার প্রতিভা বুঝতে পেরে তাকে নিজের দলে অন্তর্ভুক্ত করেন। গিরিরাজ ২০০৮ সালে একটি দুর্ঘটনায় মারা যান। তার পর থেকে অরুণা ব্রিজ কিশোরের কাছে প্রশিক্ষণের নিচ্ছেন এবং অরুণা তার প্রশিক্ষণে তিনটি ভারতের জাতীয় গেমএ তিনবার পদক জিতেছেন।
অরুণা ২০১৩, ২০১৪ ও ২০১৭ সালে যথাক্রমে অ্যান্টওয়ার্প, ন্যানিং এবং মন্ট্রিয়ল বিশ্বকাপ চ্যাম্পিয়নশিপে অংশ নেন কিন্তু কোনোবারই তিনি বাছাই পর্ব থেকে পরবর্তী ধাপে উপনীত হতে পারেন নি। 
তিনি ২০১৮ সালের বিশ্বকাপ জিমন্যাস্টিক্সে অংশ নেন এবং মহিলাদের ভল্ট ইভেন্টে স্বর্ণ পদক জয় করে ইতিহাস সৃষ্টি করেন। অরুণা তার এই বিজয় তার স্বর্গীয় পিতাকে উৎসর্গ করেছেন, যিনি তাকে তার সক্ষমতা বুঝতে সহায়তা করেছিলেন। তিনি তার অবদানের জন্য তেলঙ্গানার প্রধান মন্ত্রী কে. চন্দ্রশেকর এর পক্ষ থেকে ₹২ কোটি পুরস্কার লাভ করেন।
তিনি ২০১৮ কমনওয়েলথ গেমসের জন্য প্রস্তুতি গ্রহণ করেছেন, যা অস্ট্রেলিয়ার গোল্ডকোস্ট শহরে অনুষ্ঠিত হবে।
যুব কমনওয়েলথ গেমস

যুব কমনওয়েলথ খেলা বা যুব কমনওয়েলথ গেমস হল কমনওয়েলথ গেমস ফেডারেশন কর্তৃক আয়োজিত একটি বহু ক্রীড়া প্রতিযোগিতা। এটিও বর্তমান কমনওয়েলথ গেমসের মতই চার বছর পর পর অনুষ্ঠিত হয়। যুব কমনওয়েলথ খেলার প্রথম আসর ২০০০ সালের ১০—১৪ আগস্ট স্কটল্যান্ডের এডিনবার্গে অনুষ্ঠিত হয়েছিল। ১৪-১৮ বছর বয়সী ক্রীড়াবিদরাই শুধুমাত্র এ খেলায় অংশগ্রহণের জন্য যোগ্য বলে বিবেচিত হয়।
১৯৯৭ সালে কমনওয়েলথ গেমস ফেডারেশন কমনওয়েলথ যুব গেমস সংক্রান্ত একটি প্রস্তাব আলোচনার জন্য উপস্থাপন করে। ১৯৯৮ সালে প্রস্তাবটি সর্বসম্মতিক্রমে গৃহীত হয়।
কমনওয়েলথ যুব গেমসের প্রথম সংস্করণ আয়োজিত হয় স্কটল্যান্ডের এডিনবার্গে ২০০০ সালের ১০ থেকে ১৪ আগস্টে। ৩ দিন ব্যাপী চলা এ আসরে ৮ ক্রীড়ার ৪৮৩টি পদকের জন্য ১৫টি দেশের প্রতিযোগীরা প্রতিদ্বন্দ্বিতা করে। এতে ৭৭৩জন ক্রীড়াবিদ, ২৮০ জন কারিগরি কর্মকর্তা-কর্মচারী এবং ৫০০জন সেচ্ছাসেবী অংশগ্রহণ করেছিল। অ্যাথলেটিকস, অসিচালনা, জিমন্যাস্টিকস, হকি, লন টেনিস, স্কোয়াস, সাঁতার ও ভারোত্তলন এই আটটি ক্রীড়ায় প্রতিদ্বন্দ্বিতা হয়।
এটি সর্বকালীন কমনওয়েলথ যুব গেমসের পদক তালিকা। এতে ২০০০ থেকে ২০১৭ পর্যন্ত গেমসে জাতিরাষ্ট্র সমূহের অর্জিত পদক তালিকাভুক্ত করা হয়েছে।
পথের কাঁটা

পথের কাঁটা শরদিন্দু বন্দ্যোপাধ্যায়ের লেখা বাঙালি গোয়েন্দা ব্যোমকেশ বক্সীকে নিয়ে লেখা রচনা সমগ্রের দ্বিতীয় গল্প।
সুরজিত কৌর বারনালা

সুরজিত কাউর বারনালা ভারতের পাঞ্জাবের একজন শিখ রাজনীতিবিদ। তিনি শিরোমনি আকালি দলের (লঙ্গোয়াল) সভাপতি। দলটির মূল উদ্দেশ্য হল হরচরণ সিং লঙ্গোয়ালের চিন্তাভাবনাকে সমর্থন করা এবং রাজীব- লঙ্গোয়াল ঐক্যকে সম্পূর্ণরূপে বাস্তবায়ন করা। তিনি সুরজিত সিং বারনালার স্ত্রী।
সুরজিৎ সিং ও সুরজিত কাউরের পরিবারে একটি কন্যা সন্তান রয়েছে যার নাম অমৃত কাউর সংধু যাকে আদেশ পাল সিং সংধু নামে একজন সেনা অফিসারের সাথে বিয়ে দেয়া হয়, কিন্ত অমৃত কাউর ২০১২ সালের অক্টোবরে ক্যান্সার রোগে আক্রান্ত হয়ে মারা যান। তাদের বড় পুত্র জসজিৎ সিং বারনালা একজন ব্যবসায়ী যিনি বারনাস ইন্টারন্যাশনাল প্রাইভেট লিমিটেড নামে একটি প্রতিষ্ঠান পরিচালনা করেন। তাদের দ্বিতীয় পুত্র গঙ্গাজিৎ সিং বারনালাও তার বাবার মত একজন রাজনীতিবিদ। তাদের ছোট ছেলে নিলিন্ডার সিং বারনালা ১৯৯৬ সালে সড়ক দুর্ঘটনায় মারা যান। তাদের মোট সাতজন নাতি নাতনি রয়েছে। দীর্ঘদিন অসুস্থতার পর ১৪ জানুয়ারি ২০১৭ তারিখে তার স্বামী মারা যান।
ছোটগল্পকার

ছোটগল্পকার হচ্ছেন এমন একজন সাহিত্যিক, যিনি ছোটগল্প লিখে থাকেন। সাহিত্যের একটি সুপরিচিত ও জনপ্রিয় ধারা বলা হয় ছোটগল্পকে। অনেক বিশ্বখ্যাত ঔপন্যাসিকের সাহিত্যজীবন শুরু হয় ছোটগল্পের মাধ্যমে।
ছোটগল্পকার জীবনের সামগ্রিক দিকটিকে ঔপন্যাসিকের মতো বিস্তারিতভাবে বর্ণনা না করে বরং এর খণ্ডাংশকে পরিবেশন করেন। এজন্য সার্থক ছোটগল্পকার বলতে আমরা তাকেই বুঝি, যিনি জীবনের কোনও একটি বিশেষ ঘটনার ওপর আলোকপাত করেন এবং লেখাকে যথাসম্ভব বাহুল্যবর্জিত, রসঘন ও নিবিড় করে তোলেন। ছোটগল্পকার তার গল্পের প্রারম্ভ ও প্রাক্কাল যথাসম্ভব নাটকীয় রাখবার চেষ্টা করেন। 
বিশ্বসাহিত্যে ছোটগল্প লিখেছেন এমন অনেক কালজয়ী সাহিত্যিক রয়েছেন। যেমনঃ লিও তলস্তয়, এডগার অ্যালান পো, মার্ক টোয়েন, ও হেনরি, উইলিয়াম সমারসেট মম্‌, গি দ্য মোপাসঁ, গাব্রিয়েল গার্সিয়া মার্কেস, ফ্রান্‌ৎস কাফকা, মিলান কুন্ডেরা প্রমুখ।
বাংলা সাহিত্যে প্রতিষ্ঠিত লেখকদের প্রায় সবাই ছোটগল্প লিখেছেন। এর মধ্যে ছোটগল্পকার হিসেবে বিশেষভাবে উল্লেখযোগ্য রবীন্দ্রনাথ ঠাকুর, বনফুল, বিভূতিভূষণ বন্দ্যোপাধ্যায়, মানিক বন্দ্যোপাধ্যায়, জগদীশ গুপ্ত, তারাশঙ্কর বন্দ্যোপাধ্যায়, শরদিন্দু বন্দ্যোপাধ্যায়, কমলকুমার মজুমদার, সৈয়দ ওয়ালীউল্লাহ, আখতারুজ্জামান ইলিয়াস, শহীদুল জহির, হুমায়ূন আহমেদ, শাহাদুজ্জামান প্রমুখ।
ইউরিদিস

ইউরিদিস গ্রিক পুরাণ এর একটি নারী চরিত্র। ইউরিদিস কোন দেবী ছিলেন না বরং তিনি ছিলেন এক মানবী। তাই তিনি সাপের কামড়ে মারা যান।
অর্ফিয়ুস ও ইউরিদিসের গল্প গ্রিক পুরাণে ভালবাসার এক অমর উপাক্ষান হিসাবে এখনো প্রচলিত আছে।
ইউরিদিস মূলত একজন বনপরী ছিলেন। যখন অর্ফিয়ুস বীণা বাজিয়ে বনে বাদাড়ে ঘুরছেন তখন তিনি ইউরিদিসকে দেখে বিমোহিত হয়ে যান। আবার ইউরিদিসও অর্ফিয়ুসের সুরে মুগ্ধ হয়ে যান।
যত দিন যায় তাদের প্রেম আরো গভীর হতে থাকে। এক পূর্ণিমা রাতে অর্ফিয়ুস ও ইউরিদিস বিয়ে করে ফেললেন। বিবাহের পরে তারা বনপথে চাঁদের আলোয় দুজন বাড়ি ফিরছিলেন।
এদিকে ইউরিদিসকে পছন্দ করত আরিস্তেয়ুস নামে এক মেষপালক। আরিস্তেয়ুস ঈর্ষায় ও রাগে তাদের হত্যা করতে চাইল। এতে ইউরিদিসও অর্ফিয়ুস সেখান থেকে পালিয়ে যান। দৌড়াতে দৌড়াতে ইউরিদিস এর পা সাপের গর্তে পড়ে ও সাপে ছোবলে ইউরিদিসের মৃত্যু হয়।
সর্বকালের সর্বশ্রেষ্ঠ বাঙালি

২০০২ সালে "সর্বশ্রেষ্ঠ ১০০ জন ব্রিটন" অনুসন্ধানের জরিপ শেষ হওয়ার পরপরই বিবিসি হাজার বছর ধরে বাঙালি জাতির ইতিহাসে সর্বশ্রেষ্ঠ বাঙালি ব্যক্তিত্বকে খুঁজে বের করতে একই ধরনের জরিপের আয়োজন করে। ২০০৪ সালে, বিবিসির বাংলা পরিষেবা মাধ্যম সর্বকালের সর্বশ্রেষ্ঠ বাঙালি শিরোনাম নিয়ে ১১ই ফেব্রুয়ারি থেকে ২২শে মার্চ পর্যন্ত একটি জরিপ পরিচালনা করে। এই জরিপটিতে বাংলাদেশ, ভারত (পশ্চিমবঙ্গ, ত্রিপুরা, আসাম রাজ্য) সহ বিশ্বব্যাপী অবস্থানরত বাঙালিরা অংশ নেয়।
ঐ জরিপের মনোনয়নে মোট ১৪০ জনের নাম আসে। বিবিসি ২৬শে মার্চ থেকে শীর্ষ ২০ জনের নাম ঘোষণা করতে শুরু করে যেখানে প্রতিদিন ২০ জনের মধ্য থেকে একটি নাম ঘোষণা করা হতো। ১৪ই এপ্রিল চূড়ান্ত দিনে, যা পহেলা বৈশাখের (বাংলা নববর্ষ) দিন ছিল, বিশ্বব্যাপী অবস্থানরত বাঙালিদের ভোটদানের ভিত্তিতে বিবিসি বাংলাদেশের অন্যতম প্রতিষ্ঠাতা, শেখ মুজিবুর রহমানকে "সর্বকালের সর্বশ্রেষ্ঠ বাঙালি" হিসেবে ঘোষণা করে।
ভোটদানের প্রক্রিয়া সম্পর্কে বর্ণনা করতে গিয়ে বিবিসি'র বাংলা পরিষেবা মাধ্যমটি বলে যে কোন ধরনের ত্রুটি বা বিতর্ক এড়াতে তারা সবচেয়ে আধুনিক পদ্ধতির ভোট ব্যবস্থার অনুসরণ করেছিল। অগ্রাধিকারের ভিত্তিতে সর্বশ্রেষ্ঠ বাঙালি খুঁজে পেতে একের পরিবর্তে পাঁচটি পছন্দ মনোনয়ন করতে অংশগ্রহণকারীদের প্রতি আহ্বান জানানো হয়েছিল। প্রতিটি ভোটারের শীর্ষ মনোনীত প্রার্থীকে পাঁচ পয়েন্ট, দ্বিতীয় মনোনীত প্রার্থীকে চার পয়েন্ট, এভাবে সর্বশেষ পঞ্চম মনোনীত প্রার্থীকে এক পয়েন্ট দেওয়া হয়েছিল। মোট পয়েন্টের ভিত্তিতে, সর্বশ্রেষ্ঠ বাঙালি জরিপের চূড়ান্ত তালিকা তৈরি করা হয়েছিল।
বিবিসি জানায় যে শেখ মুজিবুর রহমান দ্বিতীয় স্থান অধিকারী রবীন্দ্রনাথ ঠাকুরের তুলনায় দ্বিগুণ পয়েন্ট পেয়েছেন, যেখানে ঠাকুর নিজেই কাজী নজরুল ইসলামের চেয়ে দ্বিগুণ পয়েন্ট পেয়েছেন এবং নজরুল এ কে ফজলুল হকের চেয়ে দ্বিগুণ পয়েন্ট পেয়েছেন। বাকি ১৭জন ব্যক্তিদের মধ্যে পয়েন্টের খুব একটা পার্থক্য ছিল না। সর্বোচ্চ ছয়জন রাজনীতিবিদের সাথে তালিকায় রয়েছেন বিভিন্ন লেখক ও সমাজ সংস্কারক। চূড়ান্ত তালিকায় দুজন ধর্ম প্রচারক, একজন বিজ্ঞানী ও একজন অর্থনীতিবিদও রয়েছেন। বেগম রোকেয়া ছিলেন একমাত্র নারী এবং অমর্ত্য সেন একমাত্র জীবিত ব্যক্তি যিনি শীর্ষ ২০-এ স্থান পেয়েছেন।